( Bataiatuak izan diren lehen paganoak)\n25 Petri Zezarearat heldu zelarik,\nKornelio, erromano ehuntaria, biderat atera zitzaion\neta oinetarat ahuspez eman.\n26 Bainan Petrik altxarazi zuen, erranez :\n“ Xuti zaite, gizon hutsa naiz ni ere”.\n34 Gero, han zaudeneri erran zioten :\n35 “ Orai zinez ikusten dut Jainkoak ez duela berexgorik egiten, bainan hura adoratzen dutenak eta zuzen dena egiten\nonartzen dituela, edozein jendaldetan ”.\n44 Petri mintzo zelarik oraino, Izpiritu Saindua jautsi zen Hitza entzuten ari ziren guzien gainerat.\n45 Petrirekin etorri fededun Juduak harritu ziren,\nIzpiritu Sainduaren dohaina paganoen gainerat ere jautsi zela ikustean.\n46 Alabainan, entzuten zituzten hizkuntza arrotzez mintzatzen eta Jainkoaren handiesten.\nOrduan, Petrik erran zuen :\n47 “ Nork uka diezokete bataioko ura\nIzpiritu Saindua guk bezala ukan duteneri ? ”\n48 Eta manatu zuen Jesu Kristoren izenean bataia zitzaten.\nOrduan zenbait egun han egoiteko galdegin zioten Petriri.\nHemen kondatua gertatu zelarik, hastapenetako Elizak jadanik lehen pertsekuzionea jasana zuen : Exteberen martirioa. Gero Paulo, Elizaren pertsegitzailea Jesusen dizipulu kartsu bilakatu zen. Apostoluek egun guziz frogatzen zuten Jesusen errana : haren izenean eta harek bezala debruak haizatzen zituzten, eriak sendatzen, hilak pizten. Petrik berak gizon bat piztua zuen Loden, eta emazte bat Jaffan.\nBeharbada bi mirakulu horiek eman zioten Petriri beste urrats baten egiteko ausartzia, beste mirakulu bat beharbada aitzinekoak baino handiagoa : Petri, girixtino bilakatu judua, pagano baten etxean sartu da, erromano aitzindari baten etxean, holakorik ez baitzuen egiten egiazko judu kartsu batek, bere burua lohitu gabe. Gertakari horrek erran dezake Ebanjelioa Izraelen muga hertsietarik ateratzen ari dela. Errana da Paulo dela paganoen apostolua, bainan Petri izan da lehena Zezareako kapitain horren etxean sartu dena eta girixtino izaitera bultzatu duena, bera eta familia guzia bataiaraziz. Irakurgaiaren azkenean errana da : “Profeta guziak lekuko ditu (Jesusek) : bekatuen barkamendua hari esker ukaiten dutela haren baitan sinesten duten guziek.” “Guziek”, ez bakarrik juduek. Paganoak ere bataiatuak izan daitezke, Jesu Kristo baitan sinesten badute.\nFedearen transmititzea, Paulok lasterkaldi betekin parekatzen du : gure korrika bezala. Lehen abiatu direnak lekukoa eskuan, apostoluak dira :”Gu apostoluak lekuko gira.” Jesusekin bizi izanik, badakite zertaz ari diren. Apostoluak gure fedearen zutabeak dira : 2000 urte geroago gure fedea heien gainean finkatua da.\nPasarte hunek erakusten daukun beste ikuspegi bat, jakingarria : Petri erran eta erran ari da Jainkoak duela egiten. Jainkoak kontsekratu du Jesus, Jainkoa harekin zen, Jainkoak piztu du, Jainkoak hautatu bizien eta hilen juje. Ikusi dutenentzat, Jesus gizon bat zen, iduriz besteak bezalakoa, hilkorra eta hil dena, molderik itsusienean. Haren bizian ezohikoa izan dena Jainkoaganik zen. Jesus Jainko zela, apostoluentzat ere, ez zen errex izan sinestea. Hortakotz fermuki aitortzen du Petrik Jesus “Bizien eta hilen juje” dela. Eta nor izan daiteke juje, Jainkoa ez bada ?\nSalbatzaile da jeiki Jauna, Herri guziek dakitena.\nHarek eginak oro baitira miragarri.\nBerez bere da nausi jarri,\nBere besoaz jaun agertu da munduari.\nIkusi dute zein ona dugun, zein zuzena.\nKanta Jaunari lur guzia:\nPitz eta kanta, lurrak Errege Jauna baitu.\nBi ohar :\n- Jainkoaren bi amodioak: Izrael hautatuaren eta gizadi guziaren amodioa. Bai, Izrael populu hautatua da, bainan ez bakarrik gozatzeko haur bakar batek egiten duen bezala, bainan anaia gehiena balitz bezala. Jainkoak ez du bakarrik Izrael maite, bainan gizadi guzia. Izraelek goraipatzen duelarik Jainkoa errege bezala, badaki gizadi guziaren izenean egiten duela. Hautu hori zinez premiatsua da, bainan ez du ahantziko mundu guzian dirdiratu behar duela.\n(Jainkoa maitasuna da )\nJondoni Joaniren lehen epixtolatik 4, 7-10\n7 Maite maiteak, elkar maita dezagun, maitasuna Jainkoaganik baidator.\nMaitatzen duten guziak Jainkoaganik sortuak dira, eta Jainkoa ezagutzen dute.\n8 Maitatzen ez duenak ez du Jainkoa ezagutzen, Jainkoa maitasuna baita.\n9 Huna nola agertu den Jainkoak guretzat duen maitasuna :\nJainkoak bere Seme bakarra mundurat igorri du, gu haren bidez bizi gaitezen.\n10 Huna zertan den maitasuna: Ez dugu, guk, Jainkoa maitatu, harek gaitu maitatu, eta bere Semea igorri du, gure bekatuen barkamen-oparitzat.\nLerro bakotxean, guti gora behera, irakurgai hau maitasunaz mintzo da ! Igande huntako bertze irakurgaien idurikoa beraz. Alabainan ez uste ukan Jondoni Joani arrosa eta ezti iduriko talde batean bizi dela ! Maitasunaz hoinbertze mintzo bada, errex ez delako seinalea izan daiteke !\nIdazten dion taldea kinka txarrean dago. Profeta faltsu batzu ari dira jendeen berexten, eztabaida teologikoen bitartez eta denbora berean garrantzizkoa ahanzten da. Testo huntan, Joanik taldea garrantzizkoari buruz ezarri nahi du, erran nahi baita Jainkoari buruz, Amodioari buruz. Laburbilduz erran ditake: Jainkoa amodio, amodio guzia Jainkoaganik. Jainkoa nahi duzue ezagutu, dio Joanik, ederki, bainan zuen eztabaiden erdian ez zaiteztela gal. Jainkoa amodio denaz geroz, zuen baitan den amodioa, Jainkoaganik dator; eta maitatzen duzuen aldi oroz, Jainkoaren mailan zarete.\nElizaren aspaldiko kantu batek dio: « Ubi caritas et amor, Deus ibi est », erran nahi baita: « Nun amodioa, han Jainkoa ». Joanik gauza bera dio : « Maitatzen duten guziak Jainkoaganik sortuak dira eta Jainkoa ezagutzen dute. » Irizpide argi eta garbia, egiten eta ikusten dugunaren jujatzeko. Hori liteke fededunen eginbeharra : maitasunezko egintza guziak, amodiozko behako guziak ikusi eta aldi bakotx « Jainkoa hor da » erraitea.\nHortakotz du, menturaz, Jesusek erran: « Jainkoaren erresuma zuen erdian dago. » Bali da gure begien aitzinean, mundu zabalean, gazte eta adinekoen erdian, jende mota eta erlisione guzietan, erlisione gabekoen erdian ere. Joanik dauku hori erraiten egun. Begiak idek bagintza, egun guziz eta mila moldetan Jainkoa ikus ginezake.\nBetidanikako Jainkoaren xedea gizadiarentzat : armonia orokor bat. Goraxago gutun huntan Joanik dio: « Hau da hastetik entzun duzuen mezua: elkar maita dezagun. » (1 Jn 3,11) Iragan astean, gutun berean irakurtzen ginuen: « Eta huna Jainkoaren manamendua : sinets dezagun haren Seme Jesu Kristo baitan eta elkar maita, manatu daukun bezala.» (1 Jn 3,23)\nEta Joanik oraino ere: « Huna nola agertu den Jainkoak guretzat duen maitasuna : Jainkoak bere Seme bakarra mundurat igorri du gu haren bitartez bizi gaitezen.» Joaniren ebanjelioa entzun dezakegu oihartzuna bezala: « Eta betiereko bizia huntan da: ezagut zaitzaten zu, egiazko Jainko bakarra, eta zuk igorri duzun Jesus Mesias. » (Jn 17,23). Bizia, (betiereko bizia), Jainkoa ezagutzea da; eta den bezala egiazki ezagutzeko, ez guk asmatu bezala, bere Semea dauku igorri.\nJainkoa ezin ikusia izanik, nola ezagutu ? Jesusen bitartez : Jainko-gizon baita, Jainkoa ikusten dugu Jesusen aurpegi eta egintzetan. « Jainkoak bere Seme bakarra mundurat igorri du, gu haren bidez bizi gaitezen.»\nOinak ikuztea haren biziaren sinadura dela erran ginezake. « Jainkoaganik etorria... Jainkoari doa ». Maitasunak berak bere oihal-etxola gure artean landatu zuen. Eta irakurgai hunen erakaspen miresgarria hau da: Jainkoa belaunikatzen da gizakiaren aitzinean, Jainkoa izanki eta, haren zerbitzari egiten baita. « Irakaslea eta Jauna deitzen nauzue, eta arrazoin duzue, hala bainaiz. Beraz, nik, Jauna eta Irakaslea naizenak, oinak ikuzi badazkizuet, zuek ere ikuzi behar dituzue oinak elkarri.» (Jn 13,13)\nJainkoaren egiazko aurpegia aurkitzeak mundua aldatzen du: sobera luzaz pentsatu da Jainkoak gizakiarekin konduak xuritu behar zituela. Bekatuen barkamendurako zernahi eskaintza eta opari beharrezkoak zirela uste izan da. Baina Jesu Kristo baitan, urrikalkorra den Jainkoa aurkitzen da. Eta haren galde bakarra hau da: haren iduriko izan gaiten, elgar maitatuz.\njondoni Joaniren liburutik 15, 9-17\nMundu huntarik bere Aitarenganat zoanean, Jesusek erran zioten bere dizipulueri :\n9 “ Aitak ni maitatu nauen bezala, maitatu zaituztet nik ere.\nZaudezte nere maitasunean.\n10 Nere manamenduak betetzen baditutzue, nere maitasunean egonen zirezte, ni ere, Aitaren manamenduak bete ditudalakotz, haren maitasunean nagon bezala.\n11 Hau erran dautzuet, nere bozkarioa zuen baitan izan dezazuen, eta zuen bozkarioa bete-betea izan dadin.\n12 Hau da nere manamendua: elkar maita zazue, nik maitatu zaituztedan bezala.\n13 Nehork ez du maitasun handiagorik bere bizia adiskideentzat emaiten duenak baino.\n14 Zuek nere adiskideak zirezte, nik manatua egiten baduzue.\n15 Ez zaituztet gehiago zerbitzari deitzen, zerbitzariak ez baitaki Nagusiak zer egiten duen. Adiskide deitzen zaituztet,\nnere Aitarenganik ikasi dutan guzia ezagutarazi baitautzuet.\n16 Ez nauzue zuek ni hautatu, nik zaituztet zuek hautatu eta ezarri : joan zaitezten, eta fruitua, fruitu iraunkorra, eman dezazuen. Orduan, nere izenean Aitari eskatuko duzuen guzia emanen dautzue.\n17 Hau manatzen dautzuet: elkar maita zazue.”\n« Hau erran dautzuet, nere bozkarioa zuen baitan izan dezazuen, eta zuen bozkarioa bete-betea izan dadin ». Hau bai egiazko berri ona! Jesus bere apostolueri mintzo da, bozkarioz beteak izan diten. Eta bozkario horren iturria, Jesusen maitasunezko bizi osoa da, haren Aitarena bezalakoa: « Aitak ni maitatu nauen bezala, maitatu zaituztet nik ere. »\nEgungo bigarren irakurgaiaren sail beretik goazi: gizadiak Jainkoa den bezala ikusiko duelarik, bozkarioz beteko da. Biblia irakurriz, ohartzen gira gizadiaren problema bakarra, Jainkoa ez ezagutzea dela, hura juje izigarri batentzat hartzea, Jainkoa bere haurren bozkorioaz loriatzen den Aita izanki-eta.\nTestamendu Zaharretik haste, profeten lan berezia, Jainkoaren aurpegia zoin den maitagarria eta urrikalkorra erakustea izan da. Salmoek berdin. Izaik dio : « Bozkario bizia, alaitasun handia eman diozute. Bozkariotan daude zure aitzinean, uzta biltzean bezain bozkariotan, harrapakinak banatzean bezain alai. » (Is 9,2) « Jaunak libratuak: poz-oihuka etorriko dira Sionerat: aurpegian poza betikotz! Zoriona eta alaitasuna ukanen dituzte lagun, nahibageak eta nigarrak ihes eginik! » (Is 35,10) Eta beste…\nSofonias profetak dio Jainkoa dantzan ari dela bere haurrak bozkariotan ikusiz : « Egizu kanta, Sion hiri! Irrintzin egizu, Israel! Bozkaria zaite, Jerusalem, alaitu bihotz-bihotzez! Bazterrerat utzi baitu Jaunak zure kontrako jujamendua, haizatu zure etsaiak. Jauna, Israelgo erregea, zurekin dago: ez zira gehiago deuseren beldur izanen. Egun hartan, Jerusalemi erranen zaio: « Ez beldur izan, Sion, ez egon bihotz-eroria. Zure Jainko Jauna zurekin dago, salbatzeko ahaltsu! Pozik bai pozik dago zurekin. Bere maitasunaz biziberritzen zaitu. Pozez jauzika eta kantari dago zuregatik. » (So 3,14-17)\nZorigaitzez, sobera eder balitz bezala, ez dugu errexki sinesten; denboren buruan du gizadiak Jainkoa ezagutuko eta orduan bozkarioan biziko da. Horrengatik du Testamendu Zaharrak zoriona, gizadiaren salbatzearen seinaletzat erakusten. « Nere izpiritua ixuriko diot jende orori » dio Jainkoak, Joel profetaren arabera; orduan dugu Jainkoa maitasun dela ezagutuko eta bozkariotan izanen gira.\nZer zoriona izan den Jainkoaren egiazko aurpegiaren erakusterat etorri denarena : Joanes bataiatzailearen sortzeaz, aingeruak dio Zakariasi: « Ez beldur izan Zakarias, entzun du Jainkoak zure otoitza. Zure emazte Elisabetek semea sortuko dauzu eta Joanes emanen diozu izena. Bozkario eta loriaz beteko zira, eta ainitzak haren sortzeaz bozkariatuko dira. » (Lk 1,13-14) . Gero, Jesusen sortzean, artzaineri Aingeruek diote: « Ez beldur izan! Berrion bat mezutzen dauzuet, herri osoa bozkariatuko duena : Salbatzaile bat, Mesias Jauna sortu zaizue gaur Dabiden herrian. » (Lk 2,10)\nAgeri da gai hunek Joani barnarik hunkitu duela. Jaunaren azken arratsean, alta sofrikarioa heldu zela ikusten zuelarik, Jesusek dio : « Entzun duzue erran dautzuetana : Banoa, bainan berriz etorriko nitzaizue. Maite baninduzue bozkariatuko zinezkete Aitarenganat noalakotz, Aita ni baino gehiago baita. » (Jn 14,28) … « Egiaz egiaz diozuet: nigar eta deitore eginen duzue; mundua, ordea, bozkariatuko da. Zuek atsekabean izanen zirezte, bainan zuen atsegabea bozkario bilakatuko da. Emaztea, haur-ukaiten duelarik, atsekabean da, ordua etorri zaiolakotz; haurra sortu ondoan, ordea, ahanzten du nahigabea, presuna bat munduratu delako bozkarioan. Zuek ere atsegabean zirezte orai, bainan berriz ikusiko zaituztet, eta bozkariatuko zirezte, eta zuen bozkarioa nehork ez dauzue kenduko. » (Jn 16,20-24) Eta bere azken otoitzean, Jesusek Aitari dio : « Orai ordea, zure ganat noa. Hau guzia, oraino munduan nagola erraiten dut, nere bozkarioa beren baitan ukan dezaten, bozkario betea. » (Jn 17,13)\nApostoluek ere zoriona dute agintzen: « Gauza hauek idazten dauzkizuegu, gure bozkarioa bete-betea izan dadin ». (1 Jn 1,4) « Badut ainitz idazteko zueri bainan ez dut paperez eta tintaz egin nahi. Etorriko nitzaizuelakoan nago, mintza gaitezen bekozbeko; hola bozkarioa bete-betea izanen dugu elkarrekin.» (2 Jn 14) Profetak eta apostoluak ez ote dira hortarik ezagutzen ? Horiek dute Zorionaren Jainkoaren egiazko aurpegia erakusten. Beren orena etorriko zaiotelarik, entzunen dute: « Ederki, zerbitzari on eta leiala! Gauza gutitan leial izan zira, ainitzen buru ezarriko zaitut; zato zure nagusiarekin bozkariatzera.» (Mt 25,21)


Zahartzaroan gaitasun funtzionalei eusteko erronka, gizarte lehentasun - Goierriko Hitza : Goierriko Hitza\nHerritarren batez besteko adina zahartzearen ondorioak nozitzen ari dira jada gizartea. Gipuzkoan, 55 urtetik gorako bizilagunak 268.500 ziren iaz, biztanleria osoaren %36,8. 2031rako, 343.495 izango direla kalkulatzen da. Behar berriak ugaritzeari, irtenbide berriekin aurre egin nahi diete erakundeek. Prebentzioa da errezeta errepikatuena, eta zahartzaro aktiboa izateko bidea eta ohitura zabaltzea botika. Zaldibian, herenegun, bi eredu aurkeztu zituzten.\nBatetik, Adinberri foru fundazioak sustatuta Goi Osasun Lab enpresak egin duen urtebeteko proiektuaren emaitzak aurkeztu dituzte. Adinberriko Idoia Sanzek zahartze osasuntsurako foru estrategia azaldu du, eta «Gipuzkoako berrikuntza ahalmena» horretarako jarri dela iragarri.\nGoi Osasun Labeko Nerea Amenabarrek, bere aldetik, urtebetean garatu duten proiektuaren Goierriko datu kualitatiboak eta zenbakiak aurkeztu ditu. «Goierrin, gehienek arlo fisikoa landu dute, baina kognitiboa ere bai. Hobekuntza handiena sit&up ariketan (eserita egotetik zutitzea, hanketako indarra hartzeko) nabaritu dira, %7 hobetuta; kognizio arloan, hizkuntzan %5 igo da, eta atentzioan %2».\nZaldibia, Olaberria, Segura, Ataun, Mutiloa eta Beasainek parte hartu dute Goierrin. Grafikoki azaldu du hobekuntza Amenabarrek, gaitasun funtzionalak bizitzako hiru aldietan jasaten duen bilakaera erakutsita: haur-gaztetan gaitasunak irabazi, eta heldu aroan pixkanaka beheratzen hasten dira. Zahartzaroan, kurbak behera egin ohi du, nabarmen.\n«Kurba beheratzen hasten da edadearekin. Baina kurba zenbateraino beheratu, norbere esku dago». Goi Osasun Laben lehen fasean parte hartu zuten Ataungo eta Beasaingo partaideen garapen datuak ikusita, beheranzko joera geratzea, eta are goratu eta hobetzea lortu dela ziurtatu dute. «Beraz, helburuak lortu ditu programa honek. Parte hartu duten pertsonek gaitasunetan hobetu egin dute».\nBigarren aurkezpena, Zaldibiako Udalak urritik aurrera martxan jarriko duen Lagunartean Egunon zerbitzuarena izan da. Autonomia pertsonala baduten adineko herritarrentzat izango da, baina zaurgarritasuna edo hauskortasun egoera ere badutenentzat: bakarrik bizi direnentzat, hartu-eman sozial askorik ez dutenentzat…\n«Jende autonomoa, bizi normala egiten duena, ikusten dugu bat-batean erresidentzia batera doala. Prozesu hori ez da egun batetik bestera pasatzen, eta hori detektatzea da asmoa», aurreratu du Zaldibiako jarduneko alkate Mikel Luloagak. Prebentiboa eta osagarria da beste zerbitzuekin, eta probatzeko dei egin du. «Gaitasun funtzionalen kurba horri goian eutsi behar zaio. Hori da erronka».\nHamar lagunentzat dago tokia printzipioz, eta astelehen, asteazken eta ostiraletan 10:00-12:00 artean elkartuko dira udaletxeko beheko balio anitz gelan. Partaideen beharren eta gustuen arabera zehaztuko dute programa, profesionalek gidatuko dutena. «Juntadizorako aitzakia» emanda, bizi kalitatea tea zahartzaro aktiboa mantentzeko da.


Elurretarako prest - Sakana - Guaixe.eus\nGuaixe 2020-11-12 11:46\nElurra kentzeko kamioia lanera. Artxiboa.\nNeguko kanpainako errepideen kontserbazioa zainduko duen dispositiboa prest dago. Errepideak kontserbatzeko Irurtzungo bi guneetan 37 langile eta elurra kentzeko 28 makina ariko dira lanean.\nNafarroako Gobernuak azaroaren 1ean aktibatu zuen neguan errepideak zaintzeko bidezaintza plana, apirilaren 30era arte martxan egongo dena. Elurra, izotza, euria eta neguan sortzen diren bestelako arazoei aurre egiteko 350 pertsona egongo dira lanean Nafarroan, eta 200 ibilgailu baino gehiago izango dituzte eskura. Irurtzungo errepideak kontserbatzeko bi guneetan 37 langile ariko dira lanean, eta elurra kentzeko 28 makina izanen dituzte erabilgarri.\nNafarroako Gobernuko Lurraldeko Kohesio kontseilari Bernardo Ciriza autobideen Irurtzungo kontserbazio gunean izan zen ostiralean, neguko kanpainako dispositiboa ikuskatzen. Nafarroak 3.821 kilometroko errepide sarea du, autobideak eta autopistak barne, eta guztia kudeatzeko Irurtzungoa bezalako 8 gune dauzka guztira. Baliabideei dagokienez, 350 pertsona egongo dira lanean Nafarroa osoan, eta 200 ibilgailu baino gehiago izanen dituzte erabilgarri: elurra kentzeko 129 makina, 6 turbofresatzaile makina eta zaintza lana egiteko 90 ibilgailu inguru. Horiei 111 herri edo kontzejuei utzitako elurra kentzeko 90 kuña gaineratu behar zaizkie.\nBestalde, aipatzekoa da, Herri Lanetarako Departamentuak 18.000 tona gatza banatu dituela Nafarroan barna dituen 20 biltegi eta 50 siloetan, tartean Sakanakoetan, izotzari eta elurrari aurre egiteko. Nafarroako errepide sareetako informazioa lortzeko 848 423 500 telefonora hots egin daiteke edo 011ra (Trafikoko Zuzendaritza Orokorra).


"Eskoriatza Garbia eta bosgarren edukiontzia" - - Goiena.eus\nLorea Diaz de Gereñu\n"Eskoriatza Garbia eta bosgarren edukiontzia"\nLorea Diaz de Gereñu 2013-04-20 02:00\nEskoriatza Garbia plataformak pasa den asteko ostiral eta zapatuan...\n... (apirilaren 12an eta 13an) eskuorri batzuk banatu zituen atez atekoaren kontra eta bosgarren edukiontziaren alde.\nBertan datu iraingarriak zabaldu dituzte eta horren aurrean gure azalpena ematea pentsatu dugu Eskoriatza Zero Zabor-eko kideok.\nUne honetan, eta gaia zein zikinduta dagoen kontuan harturik, gainera, ez zaigu onargarria iruditzen esatea Antzuolan hondakin guztiaren artean organikoaren %18,2 jasotzen dela eta Eskoriatzan, berriz, bosgarren edukiontziarekin etorkizunean %46 jasoko dela.\nBosgarren edukiontzia hainbeste goraipatzen duzuenoi, ez litzaizueke gaizki etorriko PIGRUGi begiradatxo bat botatzea (PNVk bere garaian onartu zuen hondakinak kudeatzeko plana da PIGRUG). Hona hemen zer dioen PIGRUGek bosgarren edukiontziari buruz:\n-(PIGRUG) "Organikoaren borondatezko jasoketan (bosgarren edukiontzia) herritarren parte hartzeak ez du %20-25 gainditzen. Kalitatez eta kantitatez gaikako materia organikoaren bilketan datu onak ziurtatzen dituen sistema bakarra atez atekoa da".\nPIGRUGek esaten du hori!\nDatu batzuk: Hernanin atez ateko sistemarekin astebetean Zarautzen bosgarren edukiontziarekin hilabetean baino 10 aldiz organiko gehiago bildu zen.\nEdukiontzien sistemarekin 442,1 tona errefus (birziklatu gabeko zaborra) bildu zituzten Hernanin 2009ko maiatzean. 2010ean, atez ate, 68,1 tona besterik ez\nHilabete bakar batean (2010eko martxoan) Usurbilek 77 tona hondakin organiko bildu zituen atez ate. Gipuzkoan bosgarren edukiontzia zuten herri guztiek batera 70 tona bildu zituzten hilabete berean.\nBosgarren edukiontziak herri batean sortzen den hondakin organiko guztiaren %15 inguru besterik ez du biltzen.\nAtez atekoak %100 biltzen du (%99, nahi baduzue).\nAtez atekoa hondakinen %80 jasotzera iristen da.\nBost edukiontziekin %35era iristen da kasurik onenetan.\nEta zer egin behar dugu gainontzeko %65arekin ?\nBost edukiontzien sistema ezinbestean errauskailuarekin lotzen da.\nEta Eskoriatzan ez dugunez errauskailurik nahi, zubietarrentzat ere ez dugu horrelakorik nahi.\nEman diezaiogun aukera bat atez atekoari.\nLorea D. de Gereñu\n(Eskoriatza Zero Zabor)


Astelehenean zabalduko da Udako Oporrak programan izena emateko epea | Herribizia\nGazteria 2021-04-07 | 0\nIzena-emateak presentzialki egin ahal izateko ezinbestekoa izango da aldez aurretik hitzordua eskatzea\nHurrengo astelehenean, apirilaren 12an, Udako Oporrak 2021 programan izena emateko epea zabalduko da. Epea apirilaren 30era arte egongo da zabalik, eta bertan Errenterian erroldatutako haur guztiek parte hartu ahal izango dute, baita herriko ikastetxeetan ikasten dutenek ere, nahiz eta bertan erroldatuta ez egon.\n2018an abian jarri zen aplikazioari esker, herritarrei gomendatzen zaie izapide guztia etxetik eroso egiteko. Tramite hauek gazteria.errenteria.eus web orriaren bitartez egin ahal izango dira astelehenetik aurrera eta apirilaren 30era arte.\nApirilaren 12tik 23ra, biak barne, presentzialki ere egin ahal izango du izen-ematea nahi duenak. Horretarako inprimakia gazteria.errenteria.eus helbidean eskuratu daiteke eta aurkeztu beharreko dokumentazioa ZU! Zure Udala arreta zerbitzuan (Herriko Plaza z./g.) aurkeztu behar da. Ordutegia ondorengoa da: astelehenetan 7:30etik 14:00etara, asteazken eta ostiraletan 7:30etik 15:00etara eta astearte eta ostegunetan 7:30etik 19:00etara.\nBai goizeko ordutegian bai arratsaldekoan ezinbestekoa da hitzordua hartzea. Segurtasun neurriak bete ahal izateko, hitzordu bakoitzeko pertsona bakarra sar daiteke.\nIkasturtean zehar, parekidetasun, partaidetza, inklusioa eta euskara balioetan eta eskubideetan heztea helburu duten programak garatzen dira.\nEta ikasturtean ez ezik, udan ere aisialdi hezitzailearen aldeko apustuarekin jarraitzen da.\nBizi dugun osasun-larrialdi egoera dela eta, eskaintza egungo segurtasun-neurrietara egokitu behar izan da eta horrek eragina du antolaketan.\nHori dela eta, 2015 eta 2017 urteen artean jaiotako haurrei zuzendutako ‘Txikiak’ eta 2011 eta 2014 urteen artean jaiotakoei zuzendutako ‘Udalekuak’ programetan izena eman nahi dutenek ekainaren 24tik uztailaren 21era bitartean egingo diren lau txandetatik batean parte hartu ahal izango dute.\nAurten hiru lekuetan eman ahal izango dute izena haurrek, Erdigunean, Beraunen eta Markolan. Plaza mugatuak direnez, izen-emate ordenaren arabera esleituko dira.\nHezitzailea den eskaintza honetan parte hartzen duten adingabeen segurtasuna zaintzeko, taldeak murriztu egingo dira, eta, beraz, haurrek ezin izango dute multzoan izena eman.\nTarifak hauek dira: ‘Txikiak’, 20,75€ eta ‘Udalekuak’ 25,90€. Aurten, berrikuntza gisa, izena ematerakoan ez da ordainketa egin beharko. Maiatzaren 21etik aurrera, izen-ematea egiterakoan adierazitako kontu korrentean egingo da.\nBi programen artean 720 plaza eskainiko dira, asteko 180.\nBestalde, 2008tik 2010era bitartean jaiotakoentzat, aurten ‘Errenteabentura’ izeneko programa berri bat diseinatu da, eta bertan parte hartzen dutenek goiz eta arratsaldeko jarduerak (09:30etatik 13:30etara eta 16:00etatik 19:00etara) zein egun osoko txangoak egiteko aukera izango dute.\nErrenteabentura programako ekintza hauek uztailaren 5etik 16ra izango dira, eta, gainerako eskaintzan bezala, parte hartu nahi duen haur bakoitzak astelehenetik ostiralera egingo den txanda bat aukeratu ahal izango du, horietako bakoitzean eskaintzen diren 30 plazak bete arte.\nEkintza honen prezioa 25,90 eurokoa da.\nEskaintza hezitzaile honek duen azken programa 2005etik 2007ra bitartean jaiotakoei zuzentzen da. Gazte hauek astebete igaro ahal izango dute Beireko aterpetxean (Nafarroa) uztailaren 5etik 9ra edo 12tik 16ra.\nProposamen honen prezioa 103,60 eurokoa da eta txanda bakoitzean 18 gaztek parte hartu ahal izango dute.\nBi programa horietan, parte-hartzaileen zerrenda maiatzaren 10ean, 10:00etan, egingo den zozketa baten bidez osatuko da, eta ondoren Gazteriaren webgunean ikusi ahal izango da.\nEkaintza honi buruzko informazio guztia eta parte hartzeko irizpideak gazteria.errenteria.eus webgunean ikus daitezke.\nNahi izanez gero, gazteria@errenteria.eus helbidera idatzi edo 943 449 606 telefonora deitu daiteke.


Euskal hezkuntza sistema birplantzeatzeko garaia da | Iritzia | Berria\nHEZKUNTZA BIDEGURUTZEAN (IX)\nEuskal hezkuntza sistema birplantzeatzeko garaia da\nEli Lamarka Iturbe eta Maribel Lopez de Luzuriaga Alonso - Euskal Eskola Publikoaz Harro Topagunea\nHezkuntzaren pribatizazioa eta horren ondoriorik larrienetakoa den segregazioa mahai gainean jarri eta sistema birplanteatzeko garaia dela ozen esan genuen joan den abenduaren 14an Topagunea osatzen dugunok: Gasteizko, Oiongo, Bilboko, Santurtziko, Oarsoaldeko, Astigarragako, Donostialdeako eta Lasarte-Oriako plataformek eta Ordiziako Euskal Eskola Publikoko Komunitateak, EHIGEk, HEIZEk, Goieskolak, Ikasle Sindikatuak, Ikasle Ekintzak, Gazte Komunistek, Ikasle Abertzaleek, Steilasek, LABek, ELAk, ESK-k eta CCOOk.\nTopagunearen izenean idaztea erraza ez bada ere, askotarikoak garelako, adostasunak lortu ditugu. Gure aldarrikapen eremua mugatua da lurraldeari dagokionez: EAEko hezkuntza sistemaren kudeaketa salatzera gatoz, eskola publikoaren defentsan. Gizarte kohesioa helburu, kalitatezko hezkuntza inklusibo, euskalduna eta laikoa lortzeko urratsak ematea eskatu nahi diogu Jaurlaritzari.\nEAEko hezkuntza-sistema aztertzean, nabarmena da eskola publikoa ez dela egon azkeneko gobernuen lehentasunen artean. Aitzitik, eskola publikoa indartu eta bere finantzazioa handitu ordez, ikastetxe pribatu guztiei kontzertazioa eman eta mantendu diete, baita gizarte kohesioari bizkarra ematen dioten ikastetxeei ere (generoaren arabera segregatzen dutenei zein baliabide gutxiko ikasleei ateak ixten dizkietenei, besteak beste).\nErkidegoan, ikasleen %50,18 baino ez dago sare publikoan (Europako azkeneko postuetan), eta %49,82 sare pribatuan (%25,46 Kristau Eskolan, %14,04 Ikastolen Elkartean, eta %10,32 beste enpresa pribatuetan). Espainiar estatu osoan hezkuntza itundu pribatu gehien duen autonomia da, baita diruz lagundu gabeko irakaskuntza pribatu gutxien duena ere (%0,8).\nAtzerriko ikasleen %67 sare publikoan dago eta %33 itunpekoan. Bekadunen kopurua ia hirukoitza da sare publikoko haur eta lehen hezkuntzan, itunpeko sarearekin alderatuta. Jakina da salbuespenak badaudela, baina joera orokorrak argi daude: eskola publikoa da, ikasle zaurgarrienak jaso, hezi eta euskalduntzen dituena.\nEspainiar estatuan hezkuntzan ezarritako sistema dualaren (publikoa eta pribatu-itunduaren) antolakuntza, EAEn ez da salbuespena; are eta gehiago, sistema dual horretan sakondu egin da, sare publikoa bigarren mailara baztertzen joan delarik. Guztion diruz finantzatutako sistema diskriminatzailea eta segregatzailea da.\nPubliko-pribatu kontuari heldu gabe, nekez helduko diogu segregazioari. Izan ere, salbuespenak salbuespen, hezkuntzan gero eta arrakala sakonagoa dago herri edo auzo bereko eskola publikoen eta pribatuen artean nagusiki; arrakala soziala areagotu egin da gizartean azken urteetan, eta eskola honen ispilu eta akuilu bihurtu zaigu. Pribatizazioak segregazioa dakar hezkuntzara, adituek hori diote, eta batzuek ikusi nahi ez duten arren, kaltegarria da jendarte osoarentzat.\nHerri bezala, gure kultura eta hizkuntza mantendu eta sendotu nahi badugu, ikasle oro horren parte sentiarazi behar dugu, haien egoera sozioekonomikoa, etnia, familiaren jatorria edo etxeko hizkuntza edozein izanda ere. Nekez lortuko dugu hori maila sozioekonomiko erdi eta altuko ume autoktonoak besteengandik aldenduz, eta beste ondare kulturalak eta errealitateak aintzat hartzen ez baditugu. Zer motatako gizartea nahi dugu? Aniztasuna gure artean dagoela jakinda, elkarri bizkarra eman eta elkarrekiko beldurra sustatu behar ote dugu? Bizi-baldintza hobeak dituzten umeen ikastetxeak sortu eta mantendu, egoera zaurgarria pairatzen dutenak aparteko ikastetxeetan baztertzen ditugun bitartean? Batzuei aniztasuna ezkutatu eta besteei espektatibak moztu? Bi abiadurako hezkuntza sistema, klasista, arrazista eta injustua?\nAzken hamarkadetan 2008ko krisiak lehen eta pandemiak orain, agerian utzi dute zein garrantzia duten zerbitzu publikoek guztion ongizatea bermatzeko; baina, gero eta joera handiagoa dago zerbitzu publikoak ahultzeko eta hezkuntza negozio bihurtzeko.\nJaurlaritzari sare publikoaren aldeko apustu sendoa egitea dagokio, diru nahiz baliabideak modu integralean kudeatuz eta planifikazioan ikasle guztiak kontuan hartuz. Sistema inklusiboa eraiki beharko luke kohesio soziala bultzatzeko. Hezkuntza publikoak baliabideak behar ditu erronkei aurre egiteko, baita segregazioarekin bukatzeko politikak ere: matrikulazioko azpijokoen kontrola egin, legez kanpoko kuotak kobratzea ekidin, kontzertazio unibertsalarekin zein itunpeko ikastetxeen mesederako eskola publikoan gelak ixtea ahalbideratzen duten mekanismoak alboratu, gela berririk ez itundu publikoan plaza nahikoak daudenean; 0-3 publikoa doakoa izatea... Hau da, publikoa sustatzen duten politika aktiboak ezartzea, askotariko ikasleen presentzia ikastetxe mota guztietan bermatzeko.\nHonen harira, ikastetxeak publiko bihurtzeko prozeduretarako araudiak eta mekanismoak sortu behar dira.\nHezkuntzako lege berria agindu digute azken legealdi guztietan, eta orain Jaurlaritzak 2024rako aurreikusten duela jakinarazi du. Lege berri bat izateak, berez, ez du ezer hobetzen ez badie heltzen aipatutako arazoei. 2017an Hezkuntza Sailak hezkuntza eragile batzuei (sindikatuei ez) gonbita egin zien legearen oinarriak eztabaidatzeko. Prozesu hartatik ustezko Akordioa atera zen, eskola publikoko eragile guztiek gaitzetsi zutena. Izan ere, ez zen diagnostiko sakonik egin eta tratatzeko gaiak Jaurlaritzak aurretik mugatu zituen. Finantzazioa, segregazioa, gure hezkuntza sistema propioa eraikitzea oztopatzen duten Madrileko injerentziak eta beste hainbat gai kanpoan utzi ziren; sistemaren arazo nagusiari heldu gabe gelditu ziren, hain zuzen. Bitartean, sare pribatuko ordezkariek akordioa txalotu zuten aho batez; haiek argi utzi dute lege berria nahi dutela, lehenbailehen, haien finantzazioa hobetuko duelakoan.\nEskola Publikoa denontzat sortua eta eraikia da, zerbitzu publiko doakoa eta unibertsala eskaintzen duen bakarra delako. Inklusiboa, euskalduna eta laikoa da, aniztasunean eta hezkidetzan konprometitua, berdintasunean eta kalitatean oinarritua, eta ikasle guztien hezkuntza integrala eta gizarte kohesioaren alde egiten du. Edonork propio senti dezakeen eskola da eta hau guztia ahalbidetuko duten baliabidez hornitua behar dugu. Gure hezkuntza sistemak duen arazo nagusiari irtenbidea ematea, alegia, segregazioarekin bukatzea, hemen eta gaur lortu daiteke. Eusko Jaurlaritzaren esku dago, eskumen gehiago behar izatearen aitzakia alde batera utzita, bere borondate politikoaren baitan.\nIrati Tobar Eguzkitza (LAB): 'Hezkuntza Lege propio eta burujabeak'.\nEliLamarka Iturbe eta Maribel Lopez de Luzuriaga Alonso - Euskal Eskola Publikoaz Harro Topagunea


Bardenac - Wikipedia, entziklopedia askea.\nDany POIRIER (2014-2020)\n45° 18′ 03″ N, 0° 00′ 53″ W / 45.3008°N,0.0147°W / 45.3008; -0.0147Koordenatuak: 45° 18′ 03″ N, 0° 00′ 53″ W / 45.3008°N,0.0147°W / 45.3008; -0.0147\nBrie-sous-Chalais, Brossac, Curac, Saint-Vallier eta Yviers\n1993ko urriaren 1a\nBardenac Frantziako udalerria da, Charente departamenduan dagoena, Poitou-Charentes eskualdean. 2013an 260 biztanle zituen.\n2007an Bardenac udalerrian erroldatutako biztanleak 239 ziren. Familiak 94 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 25 seme-alabarik gabeko familiak ziren, 33 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 126 etxebizitza zeuden, 96 familiaren etxebizitza nagusia ziren, 19 bigarren erresidentzia ziren eta 12 hutsik zeuden. 124 etxeak ziren eta 2 apartamentuak ziren. 96 etxebizitza nagusietatik 73 bere jabearen bizilekua ziren, 19 alokairuan okupaturik zeuden eta 4 doan lagata zeuden; 1ek gela bat zuen, 3 etxek bi zituzten, 15 etxek hiru zituzten, 29 etxek lau zituzten eta 47 etxek bost zituzten. 60 etxek euren parking plaza propioa zuten azpian. 47 etxetan ibilgailu bat zegoen eta 41 etxetan bat baino gehiago zituzten.\nBardenac udalerriko biztanleria-piramidea 2009an .\n2007an lan egiteko adina zuten pertsonak 140 ziren, horien artean 100 aktiboak ziren eta 40 inaktiboak ziren. 100 pertsona aktiboetatik 84 lanean zeuden (57 gizon eta 27 emakume) eta 16 langabezian zeuden (5 gizon eta 11 emakume). 40 pertsona inaktiboetatik 10 erretiraturik zeuden, 13 ikasten zeuden eta 17 "bestelako inaktibo" gisa sailkaturik zeuden.\n2009an Bardenac udalerrian 98 unitate fiskal zeuden, 245 pertsonek osaturik. Pertsona bakoitzeko diru-sarrera fiskalaren mediana urteko 14.860 euro zen. \n2007an zeuden 17 komertzioetatik, 1 bestelako produktu industrialen fabrikazioko enpresa zen, 8 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 higiezinen enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 2 margolariak, 1 zurgina, 1 iturgina eta 1 argiketaria.\n2000. urtean Bardenac udalerrian 12 nekazaritza-ustiategi zeuden, 477 hektarea erabiltzen.\nBrie-sous-Chalais (2,3 km)\nYviers (3,0 km)\nCurac (3,2 km)\nBrossac (3,9 km)\nChâtignac (5,1 km)\nChalais (5,2 km)\nRioux-Martin (5,9 km)\nOrriaren azken aldaketa: 1 iraila 2020, 12:19.


erlijio 2.0 bloga: 2010\nJaio da Jesus !!\nThe brick Testament web orrialdean Jesusen jaiotza birpasatu daikezu modu original baten.\nEgubarri on !!! eta laster arte.\nIdazlea: Emilio Mañas Ruiz Noiz 13:18 iruzkinik ez:\nGabonak benetan prestatzen: Abenduaren 12an, goizeko 12etan sendi arteko mezea Begoñazpi ikastolan\nIdazlea: Emilio Mañas Ruiz Noiz 15:37 iruzkinik ez:\nBegoñazpi ikastolako bihotza: Ikasleen Proiektu Solidarioa\nEskerrik asko !!!! 46 ikasle Talde Solidarioan apuntatu zarie. Pasaden astean lehenengo batzarra ospatu genduan. Eta batzar horretan hurrengo helburuak adostu zenduezan:\n- Bigarren Hezkuntza sentsibilizatzea.\n- Ikastolako kanpainak bultzatzea\n- Palenqueren aldeko konpromisoak bultzatzea\n- Gaixoen aldeko kanpainak bideratzea\nEta 5 batzorde ezbardin sortu ziran:\n- Arropa batzak (Azaroaren 22an eta apirilak 4an) Eguaztenetan goizeko jolasketa orduan batzartuko dira.\n- Janari batza. (Gabonaldian) Martitzenetan goizeko jolasketa orduan batzartuko dira.\n- Palenque aldeko Jaialdia. Astelehenetan goizeko jolasketa orduan batzartuko dira.\n- Merkatu txikia gaixoen alde: Martitzenetan goizeko jolasketa orduan batzartuko dira.\n- Tapoi batza gaixoen alde: Eguaztenetan goizeko jolasketa orduan batzartuko dira.\nEskerrik asko guztioi eta animo !!!\nIdazlea: Emilio Mañas Ruiz Noiz 13:08 iruzkinik ez:\nBegoñazpi ikastolako ikasle batzuk Herri irratian\nGaur goizean, Ane, Abraham, Gorka, Juana eta Emilio Herri Irratira joan dira, Juanma eta Mariagaz Ikusiz ikasi V.zinema asteari buruz berba egiten.\nIrrati saioa entzun gura badozu, hemendik deskargatu: Iglesia hoy 2010/11/18\nBenetan, aurtengo danon jarrera eta parte hartzea bikain izan danez, zorionak eta eskerrik asko ikasle eta irakasle guztioi.\nIdazlea: Emilio Mañas Ruiz Noiz 12:28 iruzkinik ez:\nIdazlea: Emilio Mañas Ruiz Noiz 13:09 iruzkinik ez:\nBesteen mina sendatzeko pilulak MSF\nBegoñazpi ikastola "Ikusiz ikasi" zinema astean\nAurreko urteetako moduan, aurten be Gazteen Elizbarrutiko Idazkaritzak Hezkuntzarako Elizbarrutiko Idazkaritzagaz batera antolatu dauan V. Zine Astean parte hartzen ari gara aste honetan.\nGaztetxo eta gazteentzat erakargarria dan zinearen bidez, giza balioak eta balio espiritualak sustatu nahi dira jarduera honetan.\nLHko 5. eta 6. mailako ikasleek “Planet 51” filma ikusi dabe astelehenean. DBHko 3. eta 4. mailako eta Batxilergoko 1. eta 2. mailako ikasleek “School Rock Band” filma ikusi dabe.\nDBHko 1. eta 2. mailako ikasleek “City of Ember”, bariku honetan ikusiko dabe.\nOrain geletan ikusitakoa lan egitea tokatzen jaku. Gustatu jatzue tokatu jatzue pelikula?\nInformazio gehiago gura badozue www.bizkeliza.org/juventud web orrian dozue.\nIdazlea: Emilio Mañas Ruiz Noiz 15:19 2 iruzkin:\nOtoitzak euskaraz, ingelesez eta frantsesez.\nGaur beste esparru barri bat zabaldu dogu: Otoitzak. Atal barri honetan otoitzak batuko doguz , bai euskaraz, bai ingelesez, baita frantsesez be. Han be sortu doguzan bideo-otoitzak sartuko doguz. Apurka apurka joango gara materiala gehitzen. Espero dogu lagungarria izatea.\nIdazlea: Emilio Mañas Ruiz Noiz 10:16 1 iruzkin:\nGazteen gurutzea Begoñan (Erlijio 2.0)\nJoan dan barikuan, urriaren 1ean, Begoñako Basilikara joan ginan, Gazteen Gurutzearen aurrean Elizbarrutiko Gazte Idazkaritzak antolatutako otoitzaldian parte hartzen.\nGazteen Gurutze hau, Juan Pablo II. Aita Santuak munduko gazteei egindako oparia da. Erroman egoten dan arren , aurreko asteburuan Bilbora heldu zan , bere inguruan hainbat otoitzaldi egin ziralarik.\nIkastolatik joan ziran 326 gaztek (DBH 3. mailatik Batx. 2. mailara), hausnarketa eta otoitz egin eben honako galdera honen aurrean: “ Nortzuk dira gaur egun munduko gurutzeratuak?\nIdazlea: Emilio Mañas Ruiz Noiz 09:51 iruzkinik ez:\nSUT&BLAI "Teknologia berriak" Begoñazpi Ikastolan: ingelesa, erlijio eta gizarte lantzeko\nIdazlea: Emilio Mañas Ruiz Noiz 14:40 iruzkinik ez:\nIdazlea: Emilio Mañas Ruiz Noiz 13:17 iruzkinik ez:\nBibliaren literatura-generoak lantzeko Webquest\nSartu hurrengo loturan eta han ikusiko dozun webquesta bete.\nIdazlea: Emilio Mañas Ruiz Noiz 10:24 iruzkinik ez:\nTeologiari buruzko oinarrizko hiztegia (Ariketa)\nIdazlea: Emilio Mañas Ruiz Noiz 14:16 iruzkinik ez:\nOINARRIZKO HIZTEGI TEOLOGIKOA\nTeologia: Jainkoari buruzko jakintza, bereziki erlijio bakoitzeko errebelaziozko edukien edo erlijiozko sineste-jardueren gogoeta eta azalpen metodikoa, fedearen argitan egina.\nTeofania: Jainko baten benetako agerpentzat hartzen den gertakaria.\nSinestun: Sinesmena duen pertsona; fededuna.\nAgnostiko: Metafisikoa den zernahi, eta bereziki Jainkoa, ezagutezina delako iritzia duen pertsona.\nAteo: Jainkoaren izana ukatzen duena.\nSakratu: 1. Jainkozko edo erlijiozko gurtza jasotzen duena. 2. Erabateko begirunea eskatzen duena.\nProfano: Erlijiozkoa ez dena; gauza sakratuak behar den begirunearekin erabiltzen ez dituena.\nGurtza: Jainkoari, edo jainkotzat edo santutzat hartzen denari, egiten zaien erlijiozko gorazarrea; gorazarre hau egiten den zeremoni edo ekintza-multzoa.\ngorazarre: Norbait ohoratzeko edo goraipatzeko ekintza.)\nIdazlea: Emilio Mañas Ruiz Noiz 16:13 iruzkinik ez:\nBibliako liburuen sorreraren kronologia\nIdazlea: Emilio Mañas Ruiz Noiz 16:20 iruzkinik ez:\nBibliako mintzaira: literatura-generoak\nBibliako mintzaira: literatura-generoak webean\nIdazlea: Emilio Mañas Ruiz Noiz 15:58 iruzkinik ez:\nView more presentations from pastoral.sanfelix.\nZelan osatu zan Biblia?\nMila urtetik gora behar izan ziran Biblia idazteko. Denbora horretan, Jainkoa liburu santuen egileen inspirazio-iturri izan zan.\nBibliako kontakizunak honela sortu eta transmititu ziran:\nIdazlea: Emilio Mañas Ruiz Noiz 09:55 iruzkinik ez:\nBiblia: Guiness Errekor Liburua\nGuiness Errekor Liburuaren arabera, Biblia da inoizko libururik irakurriena, 2,5 bilioi inguru alerekin 1815. urtez geroztik. Osorik edo zatika, 2.454 hizkuntza edo dialektotara itzulita dago. Biblia izan zan, inprenta asmatu ondoren, Gutenberg-ek argitaratu eban lehenengo obra handia, 1455ean.\nIdazlea: Emilio Mañas Ruiz Noiz 11:55 13 iruzkin:\nErlijio 2.0 Bloga: Euskeraz dagoan erlijiori buruzko materiala batzeko webgunea\nBegoñazpi ikastolako erlijio irakaslea naz eta blog honetan erlijiori buruzko euskeraz dagoan materiala batuko dot. Otoitzak, mapak, bideoak, sites... Euskaraz oso material gitxi dagoanez interneten, material gehiena nik egingo dot, dbh eta batxilerrean klasean lan egiteko erabiltzen dodana. Ekarpen eta komentario guztiak nire e-mailean jasoko dodaz. Bihotz-bihotzez: Eskerrik asko proiektu honetan parte hartzeagaitik.\nIdazlea: Emilio Mañas Ruiz Noiz 16:23 iruzkinik ez:\nZorionak Leoneko erlijio irakaslei!!!\nHau bai dala lan bikaina!!\nIdazlea: Emilio Mañas Ruiz Noiz 14:59 iruzkinik ez:\nAma Birjina eta Europa Batasunaren ikurra\nAma Birjina eta Europa Batasunaren banderaren arteko erlazioaWikipedian oso ondo azaltzen da\nIdazlea: Emilio Mañas Ruiz Noiz 10:49 iruzkinik ez:\nHEJIRA= Mahomak K.O.ko 622.urtean Mekatik Medinara ihes egin eban. Horrela hasi zan Islama.\nMusulmanen egutegia Al Jazeeran\nMahomaren irudia zineman\nIdazlea: Emilio Mañas Ruiz Noiz 16:34 iruzkinik ez:\nGabonak benetan prestatzen: Abenduaren 12an, goize...\nBegoñazpi ikastolako bihotza: Ikasleen Proiektu So...\nSUT&BLAI "Teknologia berriak" Begoñazpi Ikastolan:...\nErlijio 2.0 Bloga: Euskeraz dagoan erlijiori buruz...


Jaurlaritzak Francok bezala debekatzen du - GARA\nJoseba Leizeaga Irudigilea\nJaurlaritzak Francok bezala debekatzen du\nIstilua Jaurlaritzak sortu du, hainbat herritarren manifestazio eskubidea behin eta berriz ukatuz. Eskubide ukapena istilu larria dela iruditzen zait, istilu larriagoen iturri\nUrtero irailaren 14an Donostian euskal presoen aldeko manifestazioa egin ohi da. Azken urteetan bezala, Eusko Jaurlaritzak istiluak egongo diren ustezko zantzuak aitzakia gisa erabili eta manifestazioa debekatu du. Berriz ere justizia prebentiboa, errepresio prebentiboa, gauzak gertatu aurretik epaitzea eta zigortzea. Istiluak ez dira gertatzen herritarrei duten manifestazio eskubidea bermatzen zaienean, eskubide hau indarrez ukatzean baizik. Zer esaten ari zara! Istiluak manifestariek euren begi, aurpegi eta gorputzekin gomazko pilotak jotzen dituztenean edo euren buru, hortz, sudur, artikulazio eta hezurrekin ertzain baketsuen porrak eta ezkutuak kolpatzen dituztenean eragiten direla esaten dutenak ere badaude faltsukeriaren zoologiko honetan.\nGerta daitekeena epaitu eta zigortzen den mundu honetan, gerta daitekeena, alegia, gertatzea nahi ez dena, zigortzeko epaitzen da. Gauzak gertatu aurretik, gertatzea nahi ez dena eta horiek zigortzeko herritarrak epaitzea faxismo hutsa da. Zer daki Jaurlaritzak manifestaziora joango diren herritarren asmoei buruz? Ezer ez edo, hobeto esanda, zero zapatero! Ezin dute herritar hauen asmoa jakin, ez dakite zer egingo duten, baina ez dute nahi ezer egin dezaten; beraz, egin lezaketen okerrena irudikatu eta kito! 14an egurra banatzera. Gero biolentoa beti bestea da.\nHonelakoekin eta azkenaldiko basakeria errepresiboarekin gizarte kontrola areagotzeko bidean urratsak emanez, eskubideen murrizketaren autobidean murgilduta gaude, munduko ordena berriaren amaraunean. Begira mundu osoan gertatzen ari denari. Inork ezin du zer gertatuko den edo beste batek zer egingo edo pentsatzen duen jakin, ezinezkoa da, baina horretan oinarrituta manifestazioa debekatzeko ez dute lotsarik agertzen «bakezale-demokrata» hauek. Gainera, gerta daitezkeen gauza hipotetikoak saihesten aritzea beldur adierazlea da, gutxienez gerta daitekeenaren beldur izatearen adierazle. Beldurrik ez bada, gertaerak gertatu arte itxaroten da, eta istilurik edo antzekorik izanez gero neurriak hartuko dira, hori litzateke logikoena. Garai ilun eta ero hauetan, ordea, munduko ordena berriaren logika inkisitorial eta inperialista da nagusi; alegia, ez dago logikarik, agintariek gurekin nahi dutena egiteko eskubidea dute eta guk, aldiz, ez dugu ezertarako eskubiderik, edo soilik haiek toleratuko dizkigutenak, eta izorra hadi!, hau mauka. Gerta daitekeenaren beldur, edo beste asmo ezkutuengatik, zer gertatuko den irudikatuz eta fikziozko delitu bat leporatuz herritarrak euskaldunentzako Guantanamoetan sartzen ari direlarik, euren beldurra adierazten ari dira. Eta guztiok jakin behar genuke beldurtiari beldurra izan behar zaiola, inoiz ez baituzu jakingo, gehienetan neurrigabea izaten baita, haren erantzuna nolakoa izango den. Beldurtiak guztia kontrolatu nahi du, nahiz eta horretarako beste guztiak beldurtzen dituen. Beldurtiaren etsai nagusia bere beldur kontrolaezina da, beldurrak eraginda kontrola galtzen duenean, sadismo hutsez herritarrak beldurtu, egurtu, txikitzen ditu. Segundo batzuez bere beldurrak suntsituko dituelakoan egon da, baina berriz, komisaldegiaren lasaitasunean, konturatu denerako, buru-berokia eta balen aurkako txalekoa jarrita dutxatzen ari da.\nPoliziak indarrez esku hartzea istilua da, ez istilua sortzea, istilu hutsa da, eta istilua eragitea. Istilua Jaurlaritzak sortu du, hainbat herritarren manifestazio eskubidea behin eta berriz ukatzean. Eskubide ukapena istilu larria dela iruditzen zait, istilu larriagoen iturri. Jaurlaritzak, ez duela istilurik gertatzea nahi esan du; istiluak eragotzi nahi dituenak, ordea, ez ditu edozein adinetako herritarrak egurtzen edo haien kontra gomazko pilotekin tiro egiten. Tresna horiekin biolentziaren monopolioa erabiltzen dabilenak istilua eragiten du, eta istilua eragin nahi du. Argi eta garbi.


HAUR ESKOLAKO SUKALDEA BERTAN SUKALDATZEKO PRESTATU DU BAZTANGO UDALAK\nAzkeneko asteetan Baztango haur eskolako sukaldean ke-erauzgailua, su berriak eta otorduak bero kontzeko altzaria paratu ditu udalak, denera 5.548 euroko inbertsioa eginez. Inbertsio honen ondotik haur eskolako sukaldea bertan sukaldatzeko prest dago eta osasun publiko institutuaren baldintza guztiak betetzen ditu. Baztango Udalak haurren otorduak haur eskolan bertan sukaldatzea nahi du eta, horretarako, behin sukaldea egokiturik, sukalde zerbitzua emateko plegu berrian ari da; plegu berriak bertan sukaldatzeko eskatuko du. Oraingo bazkari zerbitzua Iruñetik ekartzen dute eta gauzak on bidean abuztuan hasiko den ikasturte berrian bazkariak haur eskolan bertan prestatuko dituzte. Tokiko elikadura sistema tokiko garapenerako arlo garrantzitsua da, horregatik, azkeneko urteetan “Zer jan, halako Baztan” kanpainarekin bertako baratzeki eta jakiak ekoitzi eta kontsumitzeko eginahalean ari da udala, hurbilekoak eta osasuntsuak diren jakiak produzituko dituen nekazaritzaren alde eta, aldi berean, kontsumitzaileek guzti honetan duten arduraz ohartaraziz.


NBEren esanetan, «era guztietako» giza eskubideak urratu dira Ukrainan | Mundua | Berria\nButxako zenbait zibil herriko kale batean, Errusiako tropen ibilgailuak bazterrean direla, Kievetik gertu. ROMAN PILIPEY / EFE Tamaina handiagoan ikusi\n«Gerra krimentzat jo daitezkeen giza eskubide urraketak salatu dituzte Ukrainan, hala nola hilketak, bortxaketak eta desagerpenak». Hala ohartarazi du Matilde Bognerrek, NBE Nazio Batuen Erakundeak Ukrainan duen Giza Eskubideak Behatzeko Misioko buruak. Errusiako armadak martxo amaiera arte okupatuak zituen Kiev eta Txernihiv oblastetako hamalau hiri bisitatu zituzten iragan astean, eta hiri horietan jazotako nazioarteko zuzenbide humanitarioaren eta giza eskubideen urraketen informazioa jasotzen aritu ziren. Atzo eman zuten txostenean bildutako xehetasunen berri.\nBognerrek salatu zuenez, oro har, «emakumeak eta neskatoak» dira Ukrainako gerraren «biktimarik handienak». Testigantza «gordinak» jaso zituzten, «gehienak» Errusiako tropen aurkakoak; adibidez, hau: «Herri batean, ustez soldadu errusiar batek emakume bat bortxatu eta hil zuen. Jarraian, soldadu bera haren auzokidea bortxatzen saiatu zen. Emakumearen senarra tartean sartu zen, baina militarrak tiro egin zion, eta handik gutxira hil zen».\nButxa herriko «sarraskiei» dagokienez, berriz, NBEko taldeak hirurehun gizon, emakume eta haur baino gehiagoren gorpuak topatu ditu. Hildakoak ez ezik, 204 desagertze —169 gizon, 34 emakume eta mutiko bat— ere jaso ditu. Errusiak duela bi hilabete pasa Ukrainaren inbasioa abiatu zuenetik, guztira 7.061 zibil izan dira gerraren biktimak; horietatik 3.381 lagun hil dituzte bi aldeen borroken ondorioz, nazioarteko erakundearen arabera. Hori bai, Bognerrek zehaztu zuen hildakoen «egiazko kopurua askoz ere handiagoa» dela: «Milaka gehiago daude».\nBestalde, Ukrainako armadak Errusiako soldaduei egindako torturei, tratu txarrei, inkomunikazioei eta umiliazioei buruzko informazio «sinesgarria» jaso dutela azpimarratu zuen NBEk Ukrainan duen Giza Eskubideei Behatzeko Misioko buruak. Datu horiek guztiak kontuan hartuta, Bognerrek «berehalako» eskaera bat egin zien Errusiari eta Ukrainari: «Azkar eta eraginkortasunez ikertu behar dituzte salaketa horiek, eta beren tropei jarraibideak eman behar dizkiete, urraketa gehiago egin ez ditzaten».\nElikagai hornidura, kolokan\nErrusiako armadak setiatutako Mariupol hiriko (Donetsk oblasta) Azovstal altzairutegian, ehun zibil inguru, Ukrainako mila bat soldadu eta Azov batailoi paramilitarreko kideak —eskuin muturreko talde armatu bat da— daude oraindik gotortuta, Ukrainako lehen ministrorde Irina Verextxuken esanetan. «Euren egoera egunetik egunera okertzen ari da. Ehunka zauritu daude». Kieven arabera, Errusia «gogor» erasotzen ari zaio altzairutegiari.\nBaita Odesa hiriari ere; Errusiak Ukrainari Itsaso Beltzerako sarbidea blokeatzeko helburua baitu. Bada, Volodimir Zelenski Ukrainako presidenteak atzo ohartarazi zuen Errusiaren blokeoak munduko elikagai hornidura «arriskuan» jar dezakeela.\nBestalde, Leonid Kravtxuk Ukrainako presidente ohia hil zen atzo, 88 urterekin. 1991n Sobietar Errepublika Sozialisten Batasunari amaiera eman zion agintarietako bat izan zen, Errusiako Boris Jeltsinekin eta Bielorrusiako Leonid Makarovitxekin batera.


berbalditxu bat - ...:::kimo:::...\nYou are here: Home › berbaz › berbalditxu bat\nnork erosten dauz norbere kantzontziloak? →\n2007-08-17 | Filed under: berbaz, kimotarrak\tand tagged with: Bilbo, gatazka, hausnarketak, interesantea, juerga, kontzertuak, lagunak, mundua, oporrak\nUdaren erdiparte hau, (batzuentzako hasiera da eta beste batzuek bcn ganean dute ia) komentablea da gitxienez… Ica inguruan Pisco herrian eta beste herri batzutan sismo gogorra izan zen haranun, bi minutuz zazpikoa (zortzikoa?) eginez Richter eskala ditxosoan. Pisco herrian bezela Liman ere. Boliviak azkar eskaini die laguntza guztia… Ecuador, Colombia, Brasil, Chile eta itsasoak (hauek ditu mugan Peruk) ere laguntza martxan jarriko dute…\nTragediak honeik, ez dute gobernuaren errespontsabilitatea oztondu behar. Sudamerika osoan bezala, Perun, gobernuak ez du herrien eraikuntzan parte hartzen. Herrietako auzokideak, jente laua, abeltzaina, obreroa, nekazaria ala arrantzalea izaten dira hospitale edo eskolen eraikuntzan lanean aritzen direnak. Ez dago etxea egiten, etxeen teilatuak jartzen lagunduko dizun banketxerik, subentziñorik, ez dago ezer han. Sare elektrikoa, herriek inbertsio bezala ulertu behar dute, gobernuak ez dotzielako ipiniko. Gauza hauek danak, herritarren guztien arteko elkar laguntzaz egiten dire, gaur niri lagunduz, bihar zuri.\nGobernuak, orain astexu batzuk, “fiestas patrias” ospatu zituen, Peru osoak bezela, beren ejerzitoak bezela, euren tanke marabillosoak erakutsiz, espainolei irabazi zietela gogoratuz. Potentzial (poterea) militarra erakutsi zuten. Peruk ostera, ez dauka sismoen kasuetako segurtasun protokolorik? Larrialdietarako planik? Herria da hiltzen dena, etxe barik geratzen dena.\nHamendik, gure elkartasuna etxe barik geratu direnentzako, etxeak galdu dituzten familientzako eta euren herrientzako (herri osoaren ardura izango da etxea konpondu edo barria eraikitzea). Sasoi latzak datoz, eutsi herria.\nBihar Bilboko aste nagusia hasiko da. Kartela apur bat flojo dauen arren, hara bastante bajetako intentziñoa dekot. Dana dala, ez egunero, Billaroko jaiak ere badirelako adibidez eta datorren barikuan juerga interesantea dekolako.\nKontzerturen bat ikusi gure dot, bihar bertan chayanne adibidez. Ah! Ez datorrela? bueno ba bere ordez datozenak… jejeje… Por cierto, TeleBilbaokoak dire laostia. kaleko entrebista saio baten “ezagutzen dozu thePogues taldea?” galderari, edonork esan ahal dotze ez dekola puta idearik, baina bilbon ez da inor euren “fiesta” abestia tarareatzen ez dakienik. Chayanne horren abesti danak baino hobeto gainera!\nDeliqüentes be ikusiko nauen baina el arrebatogaz joko dabe eta… ni enaz ondiño hain lerelea. Potato reggae banda be egongo da eta urteroko plaza barriko reggae jamaikanoen gaba bebai. Hemen eta hemen dekozuez, por cierto, ia orri honeik euskaraz ere eskaintzen doguzen…\nDomekako arrastiko amaiurren berbenara joatea be seriamente nabil pentsatzen… Eta kalkulo matematikoak ebazten, zenbat diru, zenbat gau, hainbat kanuto, alkohol, eta abar zehazten… Eztakit ondo zertarako, hauek beti desfasatzen dira eta, ez da prebisiñoa (presupuestoak) inoiz betetzen…\nZe ondo egiten dan berba zuen moduko jenteagaz, gustoz aritu naz eleketan… jejeje… Agridulcea izan da…\nEn fin ba urrungo batera arte, laster Peruko nire biajeko bideo gehiago igotzen segiko dot, egunen baten kamarea eroango dot aste nagusira be eta horren bideotxuak egingo dodaz ere.


9.700 parte-hartzaile bildu ziren SPRIk Enpresa Digitala programaren barruan antolatutako 300 jardueretan | Ideiak Bizirik\n← Ekin asteazkenetan: Bizirauteko Finantzak\nStart innova Day →\n9.700 parte-hartzaile bildu ziren SPRIk Enpresa Digitala programaren barruan antolatutako 300 jardueretan\n2018an SPRIk 300dik gora jarduera antolatu zituen, euskal enpresei azaltzeko nolako aukerak eskaintzen dituen informazio-teknologien erabilerak eta gai horretaz sentsibilizatzeko. Horrez gain, SPRIk Sareko negozio berriak garatzen lagundu du, ekonomia berriari buruzko gaikuntza eta laguntza emanez profesionalei. Guztira, 9.700 profesionalek parte hartu dute 2018an antolatutako tailer, jardunaldi tekniko eta kongresuetan.\nSPRIk Enpresa Digitala programaren bitartez sustatzen eta abiarazten ditu jarduera horiek. Ekimen horrek lau ED zentro dauzka hiru lurralde historikoetan: 1 Araban, 1 Bizkaian eta 2 Gipuzkoan. Horietako bakoitzak ongi ezagutzen du bere enpresa eta industri ingurunea, eta horri esker, tresna digitalak egokitzen ditu eremu geografiko zehatz horren lehiakortasuna optimizatzeko. Zentroen jarduerek helburu komun bat dute: 4.0 Industriarekin (euskal industriaren estrategiako lehentasunezko xedea) lerrokatutako ekintzak antolatzea.\nHauxe da zentro bakoitzaren balantzea:\nMEDek 89 jarduera antolatu ditu eta 2.656 pertsonak parte hartu dute jarduera horietan. MEDek 2018an antolatu dituen jardueren artean aipatzekoak dira: Satelite bidezko Nabigazioan oinarritutako Aplikazioen Europako Lehiaketa (ESNC) eta Copernicus 2018, satelite hori erabiltzen duten garapenak saritzen dituen lehiaketa; IEB2018 Kongresua, aurten subiranotasun teknologikoranzko bidean dauden erronkak ardatz hartu dituena; eta PYTHON 2018 Kongresua, zientziari, ikasteko makinei (machine learning) eta segurtasunari buruz eztabaidatzeko nazioarteko topaketa.\n2018an Bizkaiko zentroak 101 jarduera antolatu ditu eta guztira 2.709 pertsonak parte hartu dute jarduera horietan.\nBizkaian bultzatu diren ekitaldi berezien artean aipatzekoak dira Womeninprogress eta Bilbao Bizkaia Robotics & Videogames Meeting kanpaldi teknologikoak eta Visio2018 Konferentzia.\n71 jarduera antolatu dira, horien %30aren helburua izan delarik euskal enpresei 4.0 Industriaren arloko teknologiak azaltzea. Guztira, 2.823 pertsonak parte hartu zuten jarduera horietan.\nHona hemen zentro honek bultzatu dituen beste ekitaldi berezi batzuk: Development of IoT in Industry Projects konferentzia, Stephen Kaufman-en eskutik; eta Errealitate birtualari eta errealitate areagotuari buruz jakin behar duzun guztia lau galderatan konferentzia, Iker Jamardoren eskutik. Baita ere Araba 4.0’ 2018: Zure industriaren jarraitutasuna industria-jokaleku berrian jardunaldia, Arabako enpresei zuzendutako sentsibilizazio eta dibulgazio ekitaldia; Ezagutza Librearen aldeko Wikimediaren VI. jardunaldiak eta ArabaIKT, profesionalei, enpresei eta saltokiei eraldaketa digitala hurbiltzeko hitzaldiak eta esperientziak.\n1527 pertsona batu zituzten 48 prestakuntza- eta zabalkunde-ekintzez gain, orobat aipagarriak dira joan den ekitaldian antolatutako lau kongresuak. Indussec. 2018 – Industriarako Zibersegurtasuna, ingurune industrialetako Zibersegurtasun arloko ideiak, esperientziak eta kasu arrakastatsuak trukatzeko gunea; Kaixoworld 2018: proiektu baten Front-end delakoan lan egiten duten profesionalentzako ekitaldia: garatzaileak, maketatzaileak, UI diseinatzaileak, UX espezialistak, e.a.; LegalTech 2018, startup juridikoak eta IKTak konektatzen dituen ekitaldia (parte-hartzaile ugari izan zituen, bai Euskadikoak eta baita atzerrikoak ere) eta Indusmedia 2018. Enpresa Industrialentzako Marketin Digitala, enpresa industrialentzako eta marketin industrialeko espezialistentzako topagunea.\nInformazio teknologien inguruko prestakuntza-eskaintza osatzeko, SPRIk Mikroenpresa Digitala tailerrak eta ikastaroak eskaintzen ditu. Bi orduko doako ikastaroak dira, autonomo eta mikro-enpresei zuzenduak; 2018an 446 ikastaro eskaini ziren eta 2662 pertsonak parte hartu zuten.\nSarrera hau Artikulua, Ekintzaile-komunitatea, Ekintzailetza-Emprendizaje, Enpresa-kudeaketa kategorietan argitaratu da eta enpresa digitala, SPRI etiketarekin. Gorde permalinka.


Zilegitasuna eta eraginkortasuna | Mundua | Berria\nZilegitasuna eta eraginkortasuna\nZenbait komunikabideren arabera, Bruselan ahalmen exekutiboko gobernu bat eratzea negoziatzen ari dira JxC eta ERC, baita Bartzelonan gobernu eragile bat edukitzea ere, 155.a etete aldera\nCarles Puigdemont, atzo Bruselan, Lluis Puig eta Clara Ponsatiren erdian, JxCko diputatuekin bilera hasi aurretik. STEPHANIE LECOCQ / EFE\nCarles Puigdemont Kataluniako presidente inbestitzeko eta, aldi berean, Katalunian gobernu eraginkor bat edukitzeko JxC Junts Per Catalunyaren eta ERCren arteko negoziazioak «bide onetik» doaz. Eduard Pujol JxCko diputatuak hori aurreratu zuen atzo, alderdikideekin eta Puigdemontekin Bruselan bildu eta gero —bezperan batzartu ziren ERCko ordezkaritza batekin—. Kataluniako zenbait komunikabide areago joan dira, eta kaleratu dute, bi indar subiranista nagusietako iturriak aipatuz, bi aldeak ahaleginean ari direla joan den astean Oriol Junquerasek (ERC) planteatutako bi gobernuen formula adosteko. Informazio horien arabera, asmoa litzateke erbestean gobernu legitimo ahalmen exekutiboko bat eratzea, eta Bartzelonan beste gobernu eragile bat edukitzea, helburu duena Espainiako Gobernuak Katalunian ezarritako 155. artikulua kentzea eta, bide batez, instituzioak berreskuratzea. Sergi Sabria ERCko bozeramailearen iritziz, «itxura ona» du proposamenak.\nPrentsaren aurrean egindako agerraldian, Pujolek ez zuen eman JxC eta ERC lantzen ari diren proposamenaren nondik norakoen berri, baina berretsi zuen inbestidura bakarra egongo dela —«Puigdemont presidentearena»—, eta, filtratutako formularen harira, zehaztapen bat egin zuen: «Okerreko bidea hartzen da demokraziari eta ekintza politikoei adjektiboak jartzen zaizkienean». CUPeko ordezkariekin ere elkartu ziren JxCkoak atzo, eta Maria Sirvent diputatuak jakinarazi zuen, haserre, berriro negoziatzen hasi beharko dutela «inbestidura sinboliko bat edo Generalitateko presidentetzarako beste hautagai bat proposatuz gero».\nHedabide batzuek argitaratutakoa aintzat hartuta, hautetsien batzarrak modu sinbolikoan inbestituko luke Puigdemont, erbestean. AMI Independentziaren Aldeko Udalerrien Elkarteak sortu zuen batzarra, 2016aren amaieran, eta prozesu subiranista gauzatzen laguntzeko tresna bat da. ERCk azken astean hainbatetan adierazitakoa bideratzea izango luke asmo maniobrak: Puigdemont inbestitzea eta horrek, ustez, ondorio judizialik ez eragitea Roger Torrent Kataluniako Parlamentuko presidenteari; eta prozesu subiranistaren harira behin-behinean espetxean daudenen egoera ez okertzea.\nPuigdemont presidente izendatzeko berme juridikorik ez zuela argudiatuz Torrentek joan den asteartean inbestidura saioa atzeratu zuenetik, inbestidura «eraginkor» bat eskatzen ari da ERC, eta, informazio horien arabera, Kataluniako Parlamentuan beste inbestidura saio bat egingo lukete Puigdemont ez den beste hautagai subiranista batekin. Jordi Sanchez aipatzen dute kinieletan. ANC Biltzar Nazional Katalaneko presidente ohi eta JxCk hauteskundeetarako aurkeztutako zerrendako bigarrena kartzelan dago iragan urriaren 16tik, eta arazoak izan ditzake parlamentura bertara joateko. Jordi Turull Presidentetzarako kontseilari ohiaz ere hitz egiten ari dira.\nParlamentuan eratutako gobernuak funtzio eragilea edukiko luke, baina harreman zuzena mantenduz erbestean eratutakoarekin, ahalmen exekutiboa ere edukiko luke eta. Sabria ERCkoak ere ez zuen mintzatu nahi izan negoziazioen mamiaz, eta «diskrezioz» jokatu beharra dagoela nabarmendu zuen. Hori bai, ez zuen zalantzan jarri Puigdemonten zilegitasuna: «Hautagai bakarra dago, eta hori Puigdemont da. Parlamentuan gehiengo bat dago hori gauzatu ahal izateko». Pujol, berriz, apur bat zehatzagoa izan zen epeez hitz egiterakoan: «Datozen egunetan lortuko dugu akordioa».\nEta Kataluniako Parlamentuko Mahaia gaur da biltzekoa (10:00) presidente bat inbestitzeko epeez hitz egiteko. Horri guztiari buruzko txosten bat dira osatzekoak legebiltzarreko abokatuak. Izan ere, lehengo astean inbestidura saioa atzeratzeak zalantzak eragin zituen. Parlamentuak bi hilabete ditu inbestidura bozkatzeko, eta ez dago argi denbora joan den asteartean korritzen hasi zen edo oraindik ez den atzerako kontua hasi, azkenean ez baitzen egin osoko bilkurarik. Sabria ERCkoarentzat, oraindik ez da korritzen hasi.\nSanchez eta Cuixart\nJordi Sanchezek eta Jordi Cuixart Omnium Culturaleko presidenteak beren kartzelatzeen kontra jarritako babes helegiteak tramiterako onartu ditu Pablo Llarena Espainiako Auzitegi Goreneko epaileak. Matxinada eta sedizioa leporatuta, joan den urri erdialdetik daude kartzelan —Carmen Lamela Auzitegi Nazionaleko epaileak eman zuen haiek kartzelatzeko agindua—, eta azaro bukaeran aurkeztu zuten helegitea.


'Erik eta Win' bertso antzerkia larunbatean, Atsegindegin - Hernani - Kronika.eus\n'Erik eta Win' bertso antzerkia larunbatean, Atsegindegin\nUda Hernanin egitarauan 20:00etarako dago iragarrita eta ekitaldia doakoa izan arren gonbidapenak eskuratu behar dira Biterin.\nUda Hernanin 2020 Programazioa uztailean jarri da martxan herritarren erantzun onarekin eta larunbata honetan, abuztuak 1, Erik eta win bertso-antzerkia dago iragarrita Atsegindegin, 20:00etan hasita.\nBuhameak taldeak eskaintzen du eta bertan, Unai Muñoa eta Ander Lizarralde bertsolariak abesten aritzen dira. Imanol Kamiok pianoa eta eskusoinuarekin laguntzen die eta Aitor Atxegak gitarrarekin.\nOraingoan ere, bertso doinuak erabiliko dira, baina bestelako doinuak ere gehitu dituzte: buleria bat edo son kubatarra, adibidez. Horrez gain, abesteko modua ere asko zaindu izana azpimarratu dute, eta kantu bakoitzak bere koreografia izango du. Horrela, kantua, poesia, bertsoa, antzerkia eta musika uztartu dituzte.\nGonbidapenak lortzeko, 09:00etatik 14:00etara\nAntolakuntzatik gogoratu nahi dute emankizuna doakoa dela, baina aldez aurretik gonbidapenak eskuratu behar dira Biterin 09:00etatik 14:00etara. Hurrengo astean Maria Berasarte. Lurra eta bidea musika emanaldia eskainiko da.


smart.radiotraining.org » ROLEN ADIBIDEAK\nMusika mota orok dakartza bere estereotipo propioak. Ala ba al da tartekorik? Zer dela eta erakusten ditu hip hopak emakume mordoa galtza motzekin eta titi eta ipurtalde handiekin? Zer dela eta darabiltzate rap kantari beltzek esamolde lizunak? Zergatik dira Eurohouse-ko DJak txuriak eta epelak? Modernoa al da igerilekuaren inguruan dantzatzea eta auto handia gidatzea? Ba al dago mutil-talderik ez duena horrela dantzatzen?\nKomunikabideetan ematen den generoaren errepresentazioari dagozkion arloak hobeto ulertzea. Partehartzaileei hurreratzea komunikabideei buruzko zenbait ezagutza.\nPartehartzaileek honakoa jasoko dute: hobeto ulertzea irrati-komunitarioen beharra erronka botatzeko ohiko irratiei genero errepresentazioei loturiko mezuei dagokienez. Komunikabideei buruzko zenbait oinarrizko ezagutzak.\nKomunikabideen inguruko oinarrizko gaitasuna.\nInterneterako konexiodun ordenagailua, papera, boligrafoak\nPartaideek egungo bideoklipak ikusiko dituzte 20 bat minutuz. Deskribatu egingo dute gizon eta emakumeek zein itxura daukaten horietan. Zer egiten dute? Zein rolekin ageri dira? Oharrak jaso eta ordenatu egingo dituzte: zein musika estilotan ageri dira zein rol? Zein jokabide dute gizon eta emakumeek? Zein erlazio ematen dira haien artean? Estereotipoak al dira? Zer dela eta existitzen dira estereotipo horiek? Irudikapen ezberdinak aurkezten al dituzte?\n6 partehartzaile hezitzaileko (4 ikasteko zailtasunak baldin badauzkate)\nBideoklip kopuruak 6 eta 10 bitartean behar luke, musika estilo anitzekin: dantzatzeko musikak, rock alternatiboa, hip hopa, folk musika… Onena litzateke partaideek bideoklip osoak ikustea (edo 2 minutu baino gehiagoz gutxienez)\nAriketa honek ez du aparteko ezagutzarik edo abileziarik eskatzen. Erabilgarria da pop komertzialari lotuak diren gazteentzat. Ebaluaketa zorrotza behar du. Partaideek jatorri soziokultural anitzak badauzkate, ebaluaketak eztabaida sakonago batera eraman gaitzake. Hizkutza ezberdinak badarabiltzate luzeago ere jo dezake ebaluaketak. Ikusmen urritasuna edo itsutasuna badaukate, ezin gara daiteke jarduera hau. Dena dela, estereotipo akustikoekin lan eginez gero antzerako ondorioetara bidera gaitzake jardunak. Nork erreproduzitzen/errepikatzen dituen estereotipoak eztabaidatzea ere baliagarria izan daiteke seguraski.\nBehin estereotipoak jasotakoan garrantzitsua da adibide ezberdinak aurkeztea: Hip hop / Indie Rock / Eurohouse musikak oraindik erakargarriak al dira genero rolak gauzatzeko? Funtzionatuko ote luke komunikabide komertzialetan? Zergatik bai/ez? Gizarteko zein kolektibo da musika ekoizleon jomuga? Nor da ekoizlea?


Leioako Emakumeak 4 - 1 CD Elorrio: merezitako gol festa - leihoa.info\n2017 October 30, Monday LeioaLeihoaKirolak\nLeioako Emakumeek 4-1 garaitu dute CD Elorrio hasieratik bukaerara kontrolatutako partiduan. Golegileak Maitena (2), María eta Irati izan dira. Bi jardunaldi jarraian zeramatzaten Leioako Emakumeek 1-0 galtzen eta bide zuzenera bueltatzeko beharra zeukaten. Horrela, 13 punturekin geratzen dira leioaztarrak.\nPartidu honetan Idoia, Maca eta Naroa geratu dira deialditik kanpo lesioagatik eta Ángela sartu egin da zigorreko partidua bete ondoren. 10. minutuan hasi da gol festa Maríaren eskutik, eta lehen zatia bukatu baino lehen, Leire Landak bakarkako jokaldi polita egin du ezker hegalean eta bere pasea Maitenak bidali du sarera. 2-0 atsedenaldian eta sentsazio onak Sarrienan.\nBigarren zatian, Ángelak falta bat jaurti du eta Maitenak bikain definitu du area barruan bere bigarren gola lortzeko. 65. minutua zen eta garaipena sinatzeko gola lortu zuten leioaztarrek. Geroago, 75ean Ángelak ateratako kornerra indar eta kokapen handiz errematatu du Iratik atzetik sartzen. CD Elorriok bere gola egin du 80. minutuan, bigarren zutoinean errematatuz eskuin hegaletik egindako erdiraketa bat, baina jada berandu zen, partida bukatzear baitzegoen.\nBere laugarren garaipena lortu dute Leioako Emakumeek eta 13 punturekin 8.ak kokatzen dira sailkapenean. Elorriok beherapen postuan jarraitzen du (14.) 6 punturekin. Hurrengo partidua Gasteizen jokatuko dute CD Lakuaren kontra, asteazkenean, azaroak 1, eguerdiko 12:30etan.\nLeioako Emakumeak: Uxue; Irati, Ziortza, Garazi, Amaia Solar; Ane, Bulu, Maitena, Landa, Ángela; eta María.\n1 – 0 : María (10. minutua)\n2 – 0 : Maitena (45. minutua)\n3 – 0 : Maitena (65. minutua)\n4 – 0 : Irati (75. minutua)\n4 – 1 : (80. minutua)\n(Español) Entrevista :: Lur Ormaza, Loiola Martínez: “Hemos tejido muchas complicidades en el camino”


Aizu Aldizkaria: Mutur Beltz, artea Karrantzako artileaz\nMutur Beltz egitasmoa artetik abiatzen da agroekologia lantzeko. Laurita Siles eta Joseba Edesaren bizi-proiektua da, “artea jaten eta janzten dugunarekin lotua”.Joseba Enkarterrietako artzain-familia bateko semea da. Laurita, berriz, artista andaluziarra. Josebaren aitaren ardi muturbeltzak abiapuntu, haien artilea artearen bidez balioesteko helburua du bikoteak. M. Egimendi.\nKarrantzako muturbeltz ardi mota desagertzeko zorian dago. Artzainak ere, gero eta gutxiago. Batzuk ageri dira Silesek egindako dokumentalean. Ez alferrik, krisi ekologikoak eta sustraiak galdu izanaren nostalgiak kezkatzen baitute Laurita. Halere, dokumentala egin aurretik erabaki zuten Mutur Beltz egitasmoa martxan jartzea, Josebaren aita Jose Antonio Edesaren laguntzarekin. Ardi muturbeltzen ilea gaur egun ez da ezertarako erabiltzen, eta arazo bihurtzen da botatzea ardiei ilea moztu ostean. Ile horrek propietate asko dituenez (hezetasunaren eta zarataren aurkako isolatzailea da, kosmetikoak egiteko erabiltzen den lanolina substantzia dauka...), etekina nola atera pentsatzen zebiltzala, Laurita Islandiara joan zen helARTE es morirte de frío izeneko egitasmoagatik lortutako beka bati esker: “Ordurako, banueniruten ikasteko gogoa, beraz, ustekabe ederra hartu nuen bizitoki izan nuen egoitzan goru bat aurkitu, eta bertako zuzendariak iruten zekiela jakin nuenean! Hark irakatsi zidan”. Horrek berak bota zion, halaber, HelARTE es morirte de frío eta Mutur Beltz egitasmoen arteko zubia izango zen atsotitz islandiarra: “Beharrak irakasten dio iruten emakume biluziari”. Artilea lantzen duten emakumeen kooperatiba bat bisitatu, eta Lauritak bertan erosi zuen iruteko ardatza: “Horrekin egin nuen nire lehen harila Josebaren aitaren ardien ilearekin”.\nHaril haren atzetik etorri zen beste guztia: dokumentala, txapelak eta txalekoak, iruleen topaketa... Ardi muturbeltzak ondo ezagutu nahian, Silesek hainbat elkarrizketa grabatu zituen bideoz: “Haien artilea landu nahi banuen, ezagutu egin behar nituen. Artzainak eta iruleak elkarrizketatzeko ordu gutxi batzuk beharko nituela uste nuen, baina bai zera! Bazkaltzera gonbidatzen gintuzten, baserri osoa erakutsi... Azkenean, elkarrizketa guztiak dokumental batean bildu nituen eta egitasmoa osatzeko balio izan zuen grabazioak”. Aurkeztu ere egin zuten, eta atentzioa eman zion Silesi ardiekin jarraitu nahi ez duten belaunaldi gazteen harrerak:“Dokumentalean gurasoak ikusi zituztenean, eta jendea txaloka, beste modu batez begiratzen zieten, haien lanaren garrantziaz jabetuta edo”.\nGauza bera gertatu omen zen pasa den ekainean ere, Euskal Herriko iruleen lehen topaketan, Avascane elkarteak antolatutako ardi muturbeltzaren inguruko III. monografikoan: “Encarnari omenaldia egiteaz gain, ehuleek poltsa bat eta bufanda bat egin zituzten iruleek ardi muturbeltzen ileaz egindako hariaz, eta horien zozketatik atera genuen elektrotxarangari ordaintzeko dirua. Leku askotatik etorritako oso jende mota ezberdina bildu zen, eta sekulako arrakasta izan zuen topaketak. Hurrengo goizean, bertako zaharrak egin genuen performanceari buruz hizketan zeuden! Horrela jarraitzeko asmoa dugu, artearekin gero eta gehiago lotuta; izan ere, arteak aukera handiak ematen ditu gai politiko, soziologiko edo ekologikoei buruz mintzatzeko, bai eta artilearen moduko generoei balio erantsia emateko ere”.\nDokumentalaz eta topaketaz gain, txalekoak eta txapelak (Txapel Muxu izeneko bi burukoa tartean) egin dituzte muturbeltzen artilearekin. Gehiago ere egingo omen lituzkete, baina momentuz ezin dute horretan jardun, lan handia delako.\nHalere, Mutur Beltz egitasmoaren “izarrak” biziRueka eta biziKarder izeneko tramankuluak dira. Iruten ikasi zuenean, Silesek goru bat egitea pentsatu zuen bizikleta piezak birziklatuz, bizikleta estatiko baten antzeko makina bat. Proiektua Bilbo Arten aurkeztu zuen ekoizpen beka baterako, eta onartu egin zioten. Nola egin pentsatzen zebilela, zorrotzaile batekin topo egin, eta ideia aldatu zuen: “Bizikleta izan behar zuen, baina ez estatikoa!”. Tailer piloa bisitatu ostean, Interneten bila hasi, eta “Malagan bicilicuadora bat eta biciarpa bat egin zituen txiletar bat aurkitu nuen, Ariel”. Bilbo Arteren laguntzaz joan zen hara: “Nik zer nahi nuen azaldu eta Arielek egin zituen biziRueka eta biziKarder-en egiturak. Kardatzeko makina artisau ingeles bati erosi nion. Gorua, berriz, Galiziako ebanista batek, Luisek, egin zuen azken orduan. Ariel eta Luisengatik izan ez balitz… Dena den, Mutur Beltzen dena da halakoxea, Josebak eta biok egiten ditugun gauzen atzean beti egoten da jende piloa”.\nLeku askotara gonbidatu dituzte bi tresna horiek erakarrita: “Helburua da artileari balioa ematea, eta horretara oraindik ez gara iritsi, baina, askotan, jendearen sentsibilizazioa lortu dugu. Performanceak egitean, adin guztietako jende piloa inguratu zaigu, ehule askorekin jarri gara harremanetan, irule topaketak antolatu nahi ditugu gure artilearekin lan egin dezaten... Gure kezka bera duen jendea aurkitzea handia izan da, funtsezkoa, bakarrik ezin baita”.\nBikoteak, hortaz, artilearen inguruan ikertzen jarraitzen du: “Artile hau nahiko latza da berez; onena aukeratu behar da haria egiteko. Ikastaro bat egin nahi dugu artzainekin, datorren urtean artilea erosten badugu, jantziak egiteko, gehiago ordainduko genukeelako hautatutako artileagatik. Artzainek hori ikasten badute, ondorengo prozesu osoa errazagoa da. Dena den, oraindik ideia bat besterik ez da”. Kataluniako Xisqueta egitasmoa dute erreferenteetako bat: “Galzorian dagoen xisqueta ardiaren artilearekin egiten dituzte euren produktuak. Xisqueta logela bat dago Pirinioetako nekazaritza turismoko etxe batzuetan, eta koltxoia, kuxinak, lanparak… eurenak dira. Inguruko artzain eta artisauei prestakuntza eman diete, eta horrela lortu dute biztanle askok hirira alde egin beharrik ez izatea”.\nBestalde, Sarako Iletegia egitasmoa abiatu duen bikotearekin ere jarri dira harremanetan, antzeko lana egiten dutelako brebis ardiaren ilearekin, nahiko latza hura ere: “Artilea modu ekologikoan garbitu nahi dugu eta, orain garbitoki askotan lixiba erabiltzen denez, pentsatzen ari gara bion artilea batzea garraio eta garbiketa prozesua merkatzeko”. Etorkizunerako planak, beraz, nahi beste. Mutur Beltz egitasmoak ardi muturbeltzen etorkizunari lotua jarraituko du.\nAizu Aldizkaria: Mutur Beltz, artea Karrantzako ar...


Amurrio Bidean agentziak uztailaren 2tik 8ra bitartean antolatutako Heziketa eskaintza\nUztailaren 2tik 8ra bitarteko heziketa eskaintza\nORDENANZA FISCAL SERVICIO DE AYUDA A DOMICILIO\n2018/07/11 ALHAO behin-behineko onespena iragarkia.\nEtxez etxeko laguntza zerbitzuaren ordenantza.\nREGLAMENTO MUNICIPAL REGULADOR DEL SERVICIO DE AYUDA A DOMICILIO\n2018/07/11 ALHAO hasierako onespena ematea iragarkia.\nEtxez etxeko laguntza zerbitzuaren arautegia.\nKOBRATZEKO EPEA ZABALTZEA HIRI ONDASUN HIGIEZINEN GAINEKO ZERGA\nJendaurrean jartzen da 2018ko uztailaren 1etik abuztuaren 15era arteko egun baliodunetan, biak barne, honako kontzeptuari dagozkion ordainagiriak borondateko epean ordaintzeko jarriko direla:\n- HIRI OHZ (Lehenengo ordinketa:Ordainagiriaren %50).\nA) Banketxeetan helbideraturiko ordainketak: aurreko urteotan ordainketa helbideratuta izan dutenek ez dute inolako kudeaketarik egin beharko baldin eta helbideratze-kontua mantentzen badute. Udalak ordainketa tramitatuko du.\nB) Helbideraturik ez dauden ordainketak:\nKutxabank: Kutxazainetan, txartelarekin edo libretarekin. Urruneko bandkaren bidez. Bulegoko leihatilan (ordutegiaren arabera).\nNire ordainketa online: Eusko Jaurlaritzaren ordainketa pasabidea, txartelarekin.\nRETES DE LLANTENO JAIETAN 2018\nNekazaritza sektorera eta nekazaritzako elikagaien enpresetara hurbiltzeko bekak eskatzeko epea zabalik da\nNekazaritza sektorea eta sektorearen balio kateko enpresak ezagutzen eta bertara hurbiltzen laguntzeko eta sektore horrek nekazaritzaren edo nekazaritzako elikagaien alorreko jardueren bitartez ekintzaile izateko eskaintzen dituen aukerak ezagutarazteko, Hazi fundazioak, Nekazaritza sektorera eta nekazaritzako elikagaien enpresetara hurbiltzeko bekak norgehiagoka arautzen dituzten Oinarriak publikatu direla jakinarazi gura du.\nBekok 2020LGPri jarraituz eta FEADER funtsek %80an kofinantzatuta daude.\nOnuradun izan daitezke:\n1/ Gaztenek 2020 prozeduran inskribatuta dauden pertsonak.\n2/ nekazari gazteak.\n3/ lehen sektorean hasten diren 41 urtetik gorako pertsonak.\n4/ Elikagaien enpresaren arloko proiektuarekin ekin nahi duten personak, zein lehenengo sektoreko proiektua ekoizpenaren eraldaketarekin dibertsifikatu nahi dutenak.\nHAZIk 100.000€ bideratuko ditu hirugarren deialdi honetarako.\nBekaren iraupena 3 eta 6 hilabete bitartekoa izan daiteke.\nGutxienez 25 orduz gehienez 40 ordu astean.\nDenboraldi horretan zehar 700€ arte jaso ditzakete hilabetero.\nEskaera aurkezteko epea 2018 ko uztailaren 9an amaituko da.\nBeka eskaera egiteko fitxa\nEnpresaren onarpen conpromisoa\n"Sagarra Aiaraldean: atzo eta gaur", ekainaren 23an\nEgitaraua Sagarra Aiaraldean\n2018ko Global Training Bekak\nInformazio gehiagorako hemen\nKz Guneak urruneko formazioa eskainiko du uztailean\nArespalditzako Kz Guneak uztailean zehar urruneko formazioa eskainiko du. Hurrengo hau da eskaintza horren nondik norakoak:\nUztailaren 2tik 31ra:\nOfimatika orokorra (40 ordu)\nSare sozialak (40 ordu)\nUztailaren 9tik 16ra:\nFacebook (4 ordu)\nUztailaren 9tik 25era:\nMarka pertsonala eta LinkedIn (20 ordu)\nWikiloc. Aire libreko zure ibilbideeak sortu eta elkarbanatu (20 ordu)\nUztailaren 16tik 31ra:\nMarketing digitalaren hastapenak (20 ordu)\nSkype eta Hangouts-ekin bideokonferentziak egizu (20 ordu)\nKz Guneak ateak irekiko ditu ekainaren 25ean Arespalditzan\nDatorren astelehenean, ekainak 25, arratsaldeko 16:00etatik 17:45 arte hezitzaile bat Kuadrillako eraikineko beheko solairuan kokatutako ordenadoreen gelara hurbilduko da, informatikaren inguruko zalantzak argitu edo ordenadorean ibiltzeko grina duten pertsonak artatzeko.\nHorren inguruan eta informatikaren munduan sakondu nahi duten guztientzat, jakizue Amurrioko KZ Guneak, Aiara udalerritik hurbilen dagoen zentroak, ateak irekita dituela astegunero, 16:00etatik 20:00etara, Kultura Etxeko lehen solairuan (Landako 8)\n37 orria 53 orritik


Masterrentzako txirrindularitza saria antolatu dabe Diman\nDimako Tiritu Ziklista Kirol Klubak I. Dima Master Saria antolatu dau martiaren 2rako. Lasterketea 15:30ean hasiko da eta 78 kilometroko ibilbidea eta 780 metroko desnibela izango dau. Gizonezkoetan, Master 40, 50 eta 60 eta Eliteko lasterketak jokatuko dira. Andrazkoetan, Elite maila eta Juniorrak. Atzen honeek "harrobia bultzatzeko" konbidau dituela dinoe antolatzaileak. Dimako Udala eta Bizkaiko Txirrindularitza Federakundea dira proba honen babesleak.\nTxirrindulariak Dimako frontoitik urten eta Zeanuriraino joan eta Igorrera bueltauko dira. Gero, beste bira bi egingo ditue Undurragako presatik eta San Kristobalera igongo dira. Handik Biteriñora eta Dimako frontoian amaituko dabe lasterketea.\nMasterren sari hau, Arratiako txirrindularitzan egoan hutsune bat betetera dator; izan be, proba gehienak gazteentzat dira. Horregaitik entrenetan eta lehian jarraituten daben txirrindulari nagusiak master kategoriako probak eta sariak eskatuten dabez. Lehenengo Dima Master Sarian, 200 lagunek emon dabe izena eta partaide kopurua beteta dago.


Ezetz egin! — Gaztezulo\nEzetz egin! https://www.gaztezulo.eus/albisteak/ezetz-egin https://www.gaztezulo.eus/albisteak/ezetz-egin/@@download/image/15p20-2.jpg\nGAZTEZULOk erronka jo nahi dizu. Ezetz 2010ean hamabi tokiotan sexua egin! Urte berrian sexua ere biziberritu beharra dago, ezta? Urtebete barru hau dena egin baduzu, idatz iezaguzu mesedez eta elkarrizketa egingo dizugu.\nUrte berriari ondo ekiteko, Hego Euskal Herriaren ikur nagusia bihurtu omen den ditxosozko Guggenheim Museoa proposatuko dizugu. Morbo gehiago izateko, igogailuan egin dezakezu. Norekin egin ez baduzu, galdeiozu Popi zakurrari, negu gordinean ere bero-bero ibiltzen da eta. Japoniarren argazkietan ateratzea lortuko al duzu?\nMaskaradatik bueltan, Mauleko gaztelua txorta leku aproposa izan daiteke. Sexu jolasetan ere hitz egin behar da (sexologoek, behintzat, halaxe diote), eta hemen mintzagai ezin interesgarriagoak izan ditzakezu, Matalaz apaiz matxionaren istorioa, kasu. Bereziki gomendagarria Historia ikasleentzat.\nAbertzale peto-petoa zaitugunez gero, Aberri Egunean ejerzitoak Bardeetatik alde egin dezan eska dezakezu, larru jotze saio bikain batekin. Misilek, hala ere, zuloak maite dituzte; argi ibili, beraz.\nLangraizko espetxe aurrean\nAldarrikapena egiteko beste toki bat, arriskutsua baina erosoa, era berean. Izan ere, atxilotuz gero, kartzelarako bidea oso laburra da.\nAnoeta estadioko markagailu gainean\nAzken urteotan Anoeta estadioko markagailua hotzak egon da. Aurten ere lehengo lepotik burua omen dabil. Beraz, maiatza aldean, liga bukatzear dagoela, zertxobait berotuko al duzu, Reala Bigarren Mailara jaitsi ez dadin?\nHerri honetan askotxo dakigu sorgin ehizaz. Egia esan, ez da beharrezkoa historian atzera egitea adibide batzuk lortzeko. Sanjuanetan haietako asko Zugarramardin elkartu ohi dira. Sorginak, dena den, trebeak dira sexu kontuetan eta hamaika formula kitzikagarri ezagutzen dituzte. Gora euskal viagra!\nLarrun mendiko trenean\nAutoan txortan egitea ez da erosoa: toki gutxi dago, esku balaztak ere festatxoan parte hartu nahi omen du\nBeraz, beste garraiobide bat aukeratu behar da. Trena proposatuko dizugu eta zehatz mehatz, Euskal Herriko tren erromantiko eta liluragarrienetako bat: Larrun mendikoa, Lapurdin. Trena martxan dagoela egitea komeni da, gainera, mugimenduak sexu jolasaren erritmoa lagun\nPortugaleteko Zubi Esekian\nBilboko Aste Nagusian gau pasa egin eta laguna bilatu ondoren, Bizkaiko zubirik dotoreenera jo dezakezu. Egun horretan estropadaren bat izanez gero, gainera, ikuskizun ederra gozatu ahal izango duzue: gorputz gihartsuak izerdi patsetan\nGipuzkoako mendian arrakasta handiko erromeria izaten da iraileko igandeetan. Ez da sexua egiteko leku zaila eta beraz, guk erronka zailago jarriko dizugu: egingo al duzu arin-arina dantzatzen duzun bitartean?\nOpuseko Iruñeko unibertsitatean\nEscriva de Balaguerren erresuma. Bromuro biltegirik handiena. Dutxa hotzen eta ebakitako platano jaleen hiriburu sakratua. Gona luzeen munduko pasabiderik luzeena. Ez dago zalantzarik: Opuseko unibertsitatea sexu joera likitsenei bide emateko tokirik onena da. Erne ibili, Ben Laden bertan aterpetu dela zurrumurrua dabil eta.\nNafarroatik bertatik atera gabe, Iruñetik Erriberrira jo dezakezu azaroan. Hango gaztelu-jauregian Nafarroako errege Karlos III.a (1361-1425) bizi izan zen. Ba al dakizu zein goitizen zuen Karlos III.ak? "Prestua". Auskalo zergatik deitzen zioten horrela\nbaina prestua izango al zara zu bere gazteluko sexu jolasetan?\nEman ezazu bueltatxo bat azokan barrena. Itxura egitearren, liburu mardul, sakon eta burutsuak gainbegiratu ondoren, jo ezazu benetan gustukoak dituzun postuetara: Putz, Ostiela\nGAZTETXULO. Sexuari buruz ikasi beharrekoa ikasi ondoren, helmugarako bidea har ezazu: azokako komuna. Berdin du bakarrik edo lagunduta ote zauden: kontuan har ezazu jendea zain duzula. Beraz, lehenbailehen amaitu!


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Lan giroko harremanak (Zeharkako Ikasgaia)" topic_facet:"Mekatronika Industriala (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Mekatronika Industriala (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Tren berdea - Arma Plaza Fundazioa\nHirigunetik abiatuta, TREN BERDEAk hiria ezagutzeko aukera paregabea eta erosoa eskeintzen dizu. Bista panoramiko zoragarriak izango dituzu zure aurrean. Zatoz! Adin guztietako pertsonak ongi etorriak dira tren dibertigarri honetan!\nBi ibilbide ezberdin eskaintzen ditugu:\nHiria: Ibilbideak Higer lurmuturrera eramango zaitu eta Bidasoa bokaleko zein Ipar Euskal Herriko bista paregabeak ikusteaz gain, portu auzoko mugimendua eta XVI. mendeko harresien aztarnak erakutsiko dizkizu, gida batek, historiaren hainbat pasadizoren berri ematen dizun bitartean.\nGuadalupeko gotorlekua: Oraingo honetan, bisita panoramiko zoragarriez gozatzeaz gain,Guadalupera iritsiko gara, non naturguneaz gozatu ahal izango dugun. Zure abentura Guadalupeko gotorlekuaren bisitarekin osatuko duzu!\nTren berdearen egutegia\nHiriko ibilbide gidatua: ordu bete.\nGuadalupeko Gotorlekura igoera: ordu bete.\nEuskara, gaztelania eta frantsesa\n2€ 5-12 urtekoak\n0€ 0-4 urtekoak\n2019ko udaberriko bisitak